Abazović: Kriminal u CG nema zaštitu države?\nTanjug 30. avgusta 2021. 09:17\nPODGORICA – potpredsednik crnogorske vlade Dritan Abazović tvrdi da kriminal u Crnoj Gori, bez obzira da li je reč o trgovini drogom, cigarama ili „transnacionalnim“ klanovima, „više nema državnu zaštitu“.\nSenku na ovu izjavu Abazovića, međuitm, baca činjenica da su uhapšeni za šverc više od tona kokaina, otac i ćerka Kovačević, pušteni da se brane sa slobode za mnje od 72 sata.\nAbazović je, naime, za dnevnik Nova rekao da je Crna Gora poslednjih 30 godina bila „prepoznata u međunarodnim okvirima kao švercerska zemlja preko čije teritorije su se dalje prenosili narkotici i cigarete“.\n„Svima je jasno da to nije moglo ići bez učestvovanja ili prećutne podrške države ili paradržavnog aparata. Postoje određene procene međunarodnih institucija da 20 odsto ilegalnih cigareta koje se distribuiraju u EU i Velikoj Britaniji dolaze iz Crne Gore. Buduće akcije na suzbijanju međunarodnog šverca će ogoliti ko stoji iza svega“, kazao je Abazović.\nKomentarišući nedavnu zaplenu više od tone kokaina u magacinu u Zeti, Abazović je kazao da je akcija izvedena u saradnji sa „inostranim partnerima“ ali i kao „plod saradnje“ više crnogorskih institucija sistema.\n„Odluka da se na slobodu puste osumnjičeni za šverc 1.400 kilograma kokaina samo je još jedan pokušaj obesmišljavanja pravde, ali bezbednosne institucije neće odustati od obračuna sa organizovanim kriminalom – naprotiv“, poručio je Abazović.\nOn, ipak, nije želeo da komentariše konkretnu odluku, već je dodao da je to odluka sudije za istragu Radomira Ivanovića da ne odredi pritvor Budimiru (66) i Marini Krstović (27).\nSudija Ivanović je sinoć za RTCG kazao da je u kumovskim odnosima sa Krstovićima, ali da nije pristrasno postupio kada je pustio Krstoviće na slobodu.\nNije, međutim, direktno odgovorio na pitanje – da li je zbog kumovskih veza sa Krstovićima morao da se izuzme iz slučaja…\nPortparolka Višeg državnog tužilaštva (VDT) u Podgorici, viša državna tužiteljka Lepa Medenica rekla je juče podgoričkim Vijestima da će se žaliti na odluku sudije za istragu kada je dobiju napismeno.\nMarina Krstović uhapšena je 26. avgusta, a njen otac Budimir dan kasnije. Lisice na ruke stavljene su im u akciji koja je rezultirala zaplenom stotinu miliona evra vrednog kokaina, u kojoj su učestvovali službenici Sektora za borbu protiv kriminala (SBPK), barskog i podgoričkog Centra bezbednosti, Uprave prihoda i carina i Više tužilaštvo u Podgorici.\nU pritvoru su, međutim, proveli manje od 72 sata.\nAbazović je tim povodom rekao da je odluka o njihovom oslobađanju “najbolji dokaz da su Crnoj Gori pod hitno potrebne promene u tužilačkoj i sudskoj vlasti”.


Nakon nekoliko mjeseci zastoja intenzivirana izgradnja podzemne garaže u Kolodvorskoj - Akta.ba\n25.01.2021. 10:03 / Izvor: Avaz.ba\nIzgradnja podzemne garaže G3 u ulici Kolodvorska, u neposrednoj blizini objekta Službe za hitnu pomoć, nakon nekoliko mjeseci ponovo je intenzivirana.\nRadovi su trebali biti okončani u novembru 2020. godine, ali kako su se javile poteškoće s izmještanjem podzemnih instalacija komunalnih preduzeća, radovi su obustavljeni dok se ne riješe administrativno-pravne obaveze i stvore uvjeti za ponovno uvođenje izvođača radova, što je u međuvremenu prouzrokovalo dodatne probleme u odvijanju saobraćaja na ovom lokalitetu.\nNa inicijativu Općine Novo Sarajevo, a udruženim snagama nadležnih institucija koje provode realizaciju ovog projekta,\nMinistarstva saobraćaja KS, Zavoda za izgradnju KS i Direkcije za puteve KS, nakon pokrenutih nekoliko paralelnih procesa konačno je omogućeno da se izvođač radova ponovo uvede u rad i nastavi s izgradnjom ovog velikog projekta.\nNa jednom od sastanaka u Općini Novo Sarajevo dogovoreno je da je tokom izvođenja radova neophodno stvoriti uvjete za nesmetano odvijanje saobraćaja u ulici Kolodvorska, kako zbog blizine objekta Službe hitne pomoći tako i zbog frekvencije saobraćaja, ali i saobraćaja u mirovanju.\nZbog kompleksnosti ovog saobraćajnog projekta planirani rok završetka izgradnje podzemne garaže je od tri do četiri mjeseca.


Stanovi za mlade u Kantonu Sarajevo – SARAJEVO.co.ba\nObjavljeno 20. 09. 2012 14. 10. 2014 od sarajevo.co.ba\nIzuzetno je bitno zaustavljanje odliva stručnih kadrova u perspektivnije i razvijene zemlje. Zbog toga rješavanje stambenog pitanja za kategoriju mladih ljudi predstavlja javni interes koji zahtijeva podršku lokalnih vlasti.\nPredviđena izgradnja stanova u Vogošći\nMinistarstvo stambene politike Kantona Sarajevo je odlučilo nastaviti projekte izgradnje stanova po povoljnijim uslovima, kako bi mladima bilo omogućeno lakše rješavanje stambenog pitanja.\nPostignut je dogovor s Fondom Kantona Sarajevo za izgradnju stanova te je potpisan Aneks sporazuma i osigurana je niža cijena stanova na lokalitetu Rosulje – općina Vogošća, gdje je do sada kvadrat koštao 1.635,00 KM s PDV-om. Navedena cijena je dogovorena još 2008. godine, a sada smo postigli nižu cijenu koja iznosi 1.580,00 KM s PDV-om po kvadratu.\nNačin finansiranja kupovine stana pod povoljnijim uslovima utvrđuje investitor i odabrani kandidat s rang liste koji je potpisao predugovor o kupovini stana. Veličina stana ne može biti veća od trosobnog ili stana površine 80 kvadratnih metara, a u skladu s Odlukom o kategoriji osoba, uvjetima i kriterijima za rješavanje stambenog pitanja na koju saglasnost daje Skupština Kantona Sarajevo. U pregovorima s potencijalnim investitorima izgradnje objekata je bitno postići maksimalno povoljnu cijenu stambenih jedinica za kupovinu stana pod povoljnim uvjetima, s interesom da mladi riješe stambeno pitanje.\nFond Kantona Sarajevo za izgradnju stanova je osigurao sopstvenu kreditnu liniju koja podrazumijeva uplatu od 30 posto učešća, a ostatak duga otplaćuje se na beskamatne rate s rokom otplate na pet godina. Ministarstvo stambene politike u saradnji s investitorom je osiguralo i još jeftiniju cijenu, ukoliko se radi o jednokratnoj uplati po cijeni kvadrata od 1.520,00 KM s PDV-om.\nStanovi čekaju na mlade\nDodatnu pomoć mogu osigurati općine odricanjem od naknade za gradsko građevinsko zemljište da bi se pomoglo opremanje lokacija i dovođenje infrastrukture i tako bi se osigurala jeftinija gradnja, a konačna cijena stanova bi bila niža i do 30 posto.\nTakođer, učešće u rješavanju problema kupovine stana po povoljnijim uvjetima za mlade moraju preuzeti i banke, koje bi mogle ponuditi duži rok otplate kredita. Naprimjer do 20 godina, s minimalnim učešćem od proizvodne cijene stana i minimalnom godišnjom kamatom.\nPotrebno je i primijeniti sveobuhvatan plan koji će potaknuti ne samo problematiku već cjelokupnu ekonomiju, što bi bio efikasan način rješenja problema. U ovom trenutku, bilo bi dobro kada bi banke smanjile kamatne stope, kako bi se izgradila pozitivna klima pri rješavanju ovog veoma značajnog pitanja od javnog interesa.\nObjavljeno u Sarajevske novostiOznačeno kanton,mladi,Vogošća (opština)\nNazad Pliva patka i uživa u posljednjim danima\nNaprijed Husref Musemić ponovo na klupi FK Olimpic


Pazar iz perspektive mladih – Radio Televizija Novi Pazar\nPazar iz perspektive mladih\nApril 13, 2018 April 13, 2018 Selma Ljajic 2350 Views\nArhitektonska izložba idejnih rešenja pojedinih delova Novog Pazara otvorena je sinoć u galeriji Multimedijalnog centra. Mladi, talentovani Novopazarci, uglavnom studenti arhitekture, tokom dvonedeljne arhitektonsko-umetničke radionice, došli su do vrlo zanimljivih, i u praksi primenjivih idejnih rešenja.\nIzložba je rezultat dvonedeljnog studioznog rada grupe mladih entuzijasta. Arhitektonsko-umetničeke radionice predvodili su mentori Tarik Brunčević I Semir Poturak.\n’’Mi smo organizovali poziv koji je trajao od 5.do 15.marta, na koji se javilo 10 učesnika i sa kojima smo polako krenuli od urbanih analiza, vezanih za mapiranje i stigli smo do idejnih rešenja nekih delova keja koje posetioci mogu da vide. Ono što je bitno da je sve odrađeno volonterski i sve ideje su proistekle od mladih koji žive, poznaju i vole Novi Pazar’’, rekao je koordinator arhitektonsko-umetničke radionice Semir Poturak.\nDirektor Kulturnog centra Husein Memić izrazio je zadovoljstvo prikazanim rezultatima grupe mladih i talentovanih Novopazaraca, koji će, kako je istako uvek imati podršku gradskih institucija.\n‘’Novi Pazar ima mlade stručnjake i ne treba da brine za svoju budućnost, jer mladi donose progres. Grad im je na ovaj način dao šansu da izraze svoju kreativnost i znanje, a oni su došli do fantastičnih, u praksi primenjivih idejnih rešenja’’, rekao je gradonačelnik Nihat Biševac.\nArhitektonsko-umetničku radionicu koja je rezultirala ovom nesvakidašnjom izložbom podržali su: Kabinet gradonačelnika, Multimedijalni centar i razvojna agencija Sandžaka SEDA.\n← OK Novi Pazar: Ograđujemo se od medijski zloupotrebljenih huligana\nPremijera „Deportacije“ 19. aprila →


Dobojski Info - Prikazivanje članaka po tagu Doboj Jug\nPrikazivanje članaka po tagu Doboj Jug\nDUGA IDEAL Četri kratka savjeta koja treba uvažiti prilikom izbora pločica (FOTO)\nDOBOJ JUG: Obustavljen saobraćaj u mjestu Mravići, povrijeđen motociklista\nZbog saobraćajne nezgode obustavljen je saobraćaj na magistralnom putu Doboj-Maglaj kod mjesta Mravići.\nDo završetka policijskog uviđaja i uklanjanja vozila saobraćaj se odvija alternativnim pravcem, a vozači mogu koristiti i regionalni put preko Maglaja.\nIz Auto-moto saveza Republike Srpske napominju da se na graničnim prelazima Doljani i Ivanica na izlazu iz BiH čeka oko jedan čas.\nJedan motociklista povrijeđen je jutros prilikom sudara sa putničkim automobilom u mjestu Mravići na magistralnom putu Doboj-Maglaj.\nDo udesa je došlo oko 9.00 časova, a povrijeđeni je prevezen u Dom zdravlja u opštini Doboj Jug, rečeno je iz Ministarstva unutrašnjih poslova Zeničko-dobojskog kantona.\nZasad nema informacija o stepenu povreda, prenosi portal "Kliks".\nSaobraćaj je obustavljen u oba smjera na ovoj dionici do okončanja uviđaja.\nNakon uviđaja zbog saobraćajne nezgode na magistralnom putu Doboj-Maglaj, ponovo je uspostavljen saobraćaj u mjestu Mravići.\nUklonjena su vozila koja su učestvovala u saobraćajnoj nezgodi, saopšteno je iz Auto-moto saveza Republike Srpske.\nPrilikom sudara sa putničkim automobilom povrijeđen je motociklista koji je prevezen u Dom zdravlja u opštini Doboj Jug.


NDNV: Vlast ignoriše značaj medija civilnog društva\nBeta 29. aprila 2016. 12:45\nNezavisno društvo novinara Vojvodine je danas ocenilo da je loše što vlast, regulatorna tela, ali i medijska zajednica ignorišu model „medija civilnog društva“ koji je od velikog značaja za manjinsko, višejezično, regionalno i lokalno informisanje.\n„Mediji civilnog društva su u ovom trenutku jedini model medija koji može efikasno popuniti praznine u informisanju na lokalnom i regionalnom nivou, nakon gašenja ili najave gašenja mnogih medija, i činjenice da su mnogi novinari ostali bez posla u procesu kontroverznih privatizacija“, saopštilo je NDNV.\nTo je jedan od zaključaka i monitoringa manjinskog i višejezičnog informisanja u okviru sprovođenja medijskih zakona.\n„Mediji civilnog društva mogu biti značajna alternativa stranačkim i korporativnim medijima koji imaju agendu potpuno suprotnu javnom interesu u sferi javnog informisanja, pa se pitamo da li su upravo otpori ovoj vrsti medijskog udruživanja novinara i gradjana posledica te činjenice“, pita NDNV.\nUdruženje ističe da će nastaviti da pruža punu podršku novinarima koji odluče da osnuju medije civilnog društva i poziva medjunarodne organizacije da podrže gradjanske i druge nezavisne lokalne i regionalne medije.\nNDNV podseća da u članu 72 Zakona o elektronskim medijima piše da se mediji civilnog društva „osnivaju radi zadovoljavanja specifičnih interesa pojedinih društvenih grupa“, a da se „dozvola za pružanje medijske usluge izdaje bez obaveze plaćanja naknade“.\nNDNV od Regulatornog tela za elektronske medije (REM), RATEL-a, Ministarstva kulture i informisanja i drugih nadležnih institucija „zahteva da učine sve što je u njihovoj moći kako bi se otklonile prepreke za osnivanje i razvoj medija civilnog društva“.


PICULA: Od presudnog značaja i dijalog sa opozicijom – Portal Luca\nIzvjestilac EU za Crnu Goru Toinino Picula kazao je u intervjuu za portal „European Western Balkans“ da su se od posljednjeg Izvještaja o Crnoj Gori, mnoge stvari promijenile. On ističe da je nastavak dijaloga od presudnog značaja i kao nužno ocijenio da Skupština funkcioniše kao centralno mjesto demokratske političke akcije.\n„Plenarna rasprava dolazi u posebnom kontekstu prve tranzicije vlasti. Rekordni odziv na prošlogodišnjim izborima predstavljao je jasnu poruku građana Crne Gore. Građani Crne Gore u velikoj mjeri podržavaju EU, skoro 80 posto, i njihovi domaći političari bi to trebali imati na umu. Očekujem da će Crna Gora ispuniti preostale obaveze, kao predvodnik proširenja EU. Crna Gora treba da napreduje u pravosudnim reformama, borbi protiv korupcije i jačanju slobode medija. Istovremeno, pozdravljam usklađivanje Crne Gore sa zajedničkom spoljnom politikom EU i njenu konstruktivnu ulogu u regionu. Sa svoje strane mogu da kažem da ću i dalje podržavati građane Crne Gore u njihovim naporima da postignu cilj pristupanja EU“, kazao je Picula.\nKomentarišući usvajanje Zakona o tužilaštvu picula je kazao da Crna Gora već ima mehanizme potrebne za osiguranje i sudske i tužilačke nezavisnosti i dodao da, „njihova nadogradnja ne bi trebalo da dovodi u pitanje principe podjele vlasti“.\n„Pažljivo sam pratio događaje iz prošle nedjelje u Skupštini i glasanje o Zakonu o državnom tužilaštvu. Podržavam konsultacije sa Venecijanskom komisijom, ali očekujem potpuno, a ne djelimično usklađivanje zakona sa oba skupa preporuka. Vanredni postupci i djelimična rješenja mogu dovesti u pitanje ionako ograničeni napredak koji je do sada postignut u oblasti vladavine prava i borbe protiv korupcije“, kazao je Picula.\nOcjenjujući rad nove vlade u pogledu pristupanja Crne Gore EU, Picula je kazao da se mirna tranzicija vlasti nažalost nije pretvorila u konstruktivan dijalog i saradnju sa opozicijom.\n„Vjerujem da je važno kontaktirati opoziciju, njegovati dijalog i dogovoriti se o vitalnim pitanjima. Od suštinske je važnosti za ubrzanje procesa pristupanja zemlje EU“, kazao je Picula.\nOn ističe da je nastavak dijaloga od presudnog značaja i kao nužno ocijenio da Skupština funkcioniše kao centralno mjesto demokratske političke akcije.\n„Podsjetio bih da se, iako je prošla skoro polovina ove godine, još uvijek očekuje da Crna Gora glasa o budžetu za tekuću godinu, što sigurno stvara dodatni politički pritisak. Govoreći iz svog ličnog iskustva stečenog u složenoj hrvatskoj tranziciji, želim naglasiti da je neophodno prihvatiti pozitivne elemente trenutne političke baštine, nadograditi je i učiniti efikasnijom“, kazao je Picula.\nOn je dodao da članstvo u EU ne smije biti alibi za političke blokade ili političku manipulaciju bilo kojom političkom opcijom. Suprotno tome, kako je kazao, politički sporazum ili takozvani savez za EU su presudni za ubrzanje procesa pristupanja EU.\n„Mislim da je potrebno ublažiti retoriku sa obje strane, ali možda je važnije reći da bi se u situaciji takve polarizacije crnogorske politike Vlada trebala uzdržati od poteza koje opozicija doživljava kao kršenje osnovnih vrijednosti zemlje. Očigledno je da čak i unutar vladajuće koalicije ne postoji jasan konsenzus o takvim pitanjima, a još manje kada se pokušava generalizovati kroz zakonodavne predloge“, kazao je Picula.\nU pogledu daljeg napretka Crne Gore ka EU kao najveći izazov naveo je zatvaranje otvorenih poglavlja.\n„Podržavam usvajanje nove metodologije, ali je jasno da će ukupni napredak u svim poglavljima ili klasterima zavisiti od napretka u vladavini zakona, odnosno poglavljima 23 i 24. Bio bih veoma srećan ako bi se to moglo postići do kraja ovog mandata, ali očigledno zavisi od volje crnogorske vlade da usvoji i sprovede reforme“, kazao je Picula.\nGovoreći o pomoći EU Crnoj Gori u otplati duga kineskoj EkIm banci kazao je da misli da bi EU trebalo da pomogne Crnoj Gori u pregovorima sa međunarodnim finansijskim institucijama o zajmovima, kako bi zemlja mogla da preuredi spoljni dug prema Kini, što, kako je ocijenio, ozbiljno ugrožava održivost javnih finansija i ima značajne političke i ekološke posljedice.\n„Međutim, dodatna pomoć EU biće od punog značaja samo ako se odnosi na zakonodavne reforme koje su u skladu sa evropskim standardima i preporukama. Uspješno partnerstvo uvijek se zasniva na uzajamnom doprinosu“, zaključio je Picula.


Apartheid pod Dodikovom vlašću: Bošnjačka djeca moraju obilježavati "srpsko jedinstvo"\nApartheid pod Dodikovom vlašću: Bošnjačka djeca moraju obilježavati “srpsko jedinstvo”\nPedagoški zavod Republike Srpske izdao je naredbu direktorima svih osnovnih i srednjih škola da 15. septembra obilježe Dan srpskog jedinstva, slobode i nacionalne zastave, uz napomenu da se radi o datumu bitnom za bh. entitet Republika Srpska i Srbiju.\n– U Republici Srpskoj i Republici Srbiji se 15. septembra obilježava Dan srpskog jedinstva, slobode i nacionalne zastave. Navedenog datuma se obilježava i proboj Solunskog fronta, te je izabran i za obilježavanje ovih važnih tekovina koje za srpski narod predstavljaju sinonim slobode i nezavisnosti – navodi se u dopisu Zavoda.\nPreporuka je da se u periodu od 7. do 15. septembra u svim školama posebna pažnja posveti sadržajima u vezi s “navedenim temama, te da se kroz niz aktivnosti u školama ožive sjećanja na historijske ličnosti i događaje koji su doprinijeli slobodi, nezavisnosti i jedinstvu srpskog naroda”.\nOd direktora škola se traži da sve aktivnosti koje provedu “potkrijepe videozapisima, fotografijama, pisanim materijalima i likovnim radovima”.\nŠta znači čas o “srpskom jedinstvu” za čisto bošnjačka odjeljenja u školama u Kozarcu, Kotorskom, Kamenici kod Teslića, Janji, za bošnjačku djecu u Srebrenici, Bratuncu, Zvorniku…\nObrazovni proces u bh. entitetu Republika Srpska je u cijelosti prilagođen djeci srpske nacionalnosti, a bošnjačkoj se uskraćuju osnovna prava, pravo na bosanski jezik, nacionalnu grupu predmeta…\nNa već viđenu diskriminaciju i apartheid, sada se otišlo i korak dalje, te se bošnjačkoj djeci nameće i srpsko jedinstvo, kao obavezna edukacija u okviru nastavnog plana i programa.\nVlast u bh. entitetu Republika Srpska, ohrabrena svim dosadašnjim mlakim reakcijama međunarodne zajednice, svake školske godine potezima koje povlači šalje poruke Bošnjacima da njima i njihovoj djeci nije mjesto tu, naravno, ukoliko ne žele prihvatiti pravila “srpskog sveta”.


Ljudi su nezahvalni, prestanite da im ugađate: 11 stvari koje ne možete da promenite!\nIzvor\tStil\tDecembar 08, 2016\nFokusiranje na pojedine stvari poprilično predstavlja trošenje vremena i energije, stoga prestanite da pokušavate\nJedan od najpoznatijih motivacionih autora Leri Kim rekao je da koliko god se trudili i čitali entuzijastične tekstove, neke stvari jednostavno ne možemo promeniti. Fokusiranje na iste poprilično predstavlja trošenje vremena i energije, stoga prestanite da pokušavate. Ovo su neke od stvari koje je naveo da morate pustiti:\nZato je još čudnije kada vidite kako ljudi preskaču užitak i zarobljavaju se samo u posao i gomilanje nula na računu koje im za par decenija neće ništa značiti. Iskoristite svaki godišnji odmor, poziv na druženje i razonodu, i brinete o sebi. Ne dozvolite da vaš život izgleda kao vam se žuri u grob.\nJedino što možete da uradite jeste da prolongirate svoje nezadovoljstvo i osećaj nedostatka sreće. Ukoliko želite da nastavite da upropaštavanje svoje zdravlje, mentalno i fizičko… samo nastavite.\nSve što radimo onlajn pretvara se u jednu veliku bazu podataka. Veoma je važno da shvatite da retko šta možete zadržati za sebe, kao i da je obznanjivanje pojedinih stvari opasno jer postoje razni ljuci oko vas.\n« Proverite da li vas ljudi lažu: Ove 3 reči ih odaju! Šta god da se događa, događa se u pravo vreme: Životne istine koje će doneti mir vašoj duši! »


Pokrenuta istraga protiv Orića za ratni zločin\nInformaciju "Dnevnog avaza" da je Okružno tužilaštvo Bijeljina, zbog navodnih ratnih zločina počinjenih 1992. i 1993. godine, pokrenulo istragu protiv ratnog komandanta Srebrenice Nasera Orića, u petak je ovom listu potvrdio i okružni tužilac u Bijeljini Novak Kovačević.\n"Pa, to je javna tajna. Tačno je da smo u Sarajevo poslali zahtjev za saslušanje Nasera Orića. Radi se o ranijim prijavama za ratni zločin, na osnovu kojih je bijeljinsko tužilaštvo stavilo zahtjeve za istragu. Radi li se o djelima za koja je Oriću već suđeno u Hagu, treba provjeriti. Stoga, ovom prilikom ne bih htio bilo šta improvizirati," kazao je "Avazu" tužilac Kovačević.\n"Avazovi" izvori iz Bijeljine tvrde da postoji nekoliko prijava protiv Orića dostavljenih ovom tužilaštvu i istraga je pokrenuta po svakoj od njih. Oriću je, navodno, iz Bijeljine još početkom oktobra bio upućen zahtjev za saslušanje po optužbama za ratni zločin, ali mu taj zahtjev nije uručen jer je prethodno u Sarajevu pritvoren pod sumnjom da je izvršio krivično djelo iznude.\nTako su zahtjevi za saslušanje, umjesto na Orićevu adresu, ovih dana upućeni Kantonalnom tužilaštvu u Sarajevu, o čemu jučer nije dobijena zvanična potvrda.\nO informacijama da bi se Orić, zbog sumnji da je tokom opsade Srebrenice počinio ratni zločin protiv srpskog stanovništva, mogao ponovo naći na optuženičkoj klupi, i to pred domaćim sudovima, Vasvija Vidović, koja je Orića u Hagu branila od istih optužbi, kazala je da nema nikakvih saznanja o tome.\nNa pitanje hoće li opet braniti Orića ako protiv njega u RS bude podignuta optužnica, izjavila je kako ona očekuje da u bijeljinskom pravosuđu rade profesionalci koji znaju da se za ista djela jednoj osobi ne može dva puta suditi.\nKakva će biti sudbina Nasera Orića, teško je za sada predvidjeti. S obzirom na to da postoje dogovori o jasnoj saradnji pravosudnih organa u BiH, lako se može dogoditi da, bude li to zahtijevalo Okružno tužilaštvo Bijeljina, Orić nakon okončanja pritvora u Sarajevu bude prebačen u Bijeljinu i da mu tamo bude određen novi pritvor.\nIzvor: Dnevni avaz (Autor: A. Hadžić)


Ostale vesti, 10.12.2018, 09:30 AM\nMicrosoftov budući pregledač Edge koji će se bazirati na Chromium endžinu, baš kao što se nagađalo, podržavaće sve Google Chrome ekstenzije.\nOvu informaciju potvrdio je Microsoftov inženjer na Redditu, u diskusiji o novom pregledaču koji će se pojaviti početkom 2019. godine.\n"Naša namera je da podržimo postojeće ekstenzije za Chrome", objasnio je Kajl Alden, menadžer projekta Edge.\nManjak ekstenzija u Microsoft Edgeu je bio jedan od najvećih nedostataka u postojećoj verziji Microsoftovog pregledača. Microsoft je radio sa programerima kako bi rešio ovaj problem, i iako su ključne ekstenzije stigle u Microsoft Store, korisnicima i dalje nije obezbeđen veliki izbor ekstenzija koji imaju ako koriste Google Chrome.\nOno što još nije jasno je kako će korisnicima Microsoft Edgea ekstenzije biti ponuđene kada se pregledač prebaci na Chromium endžin.\nAlden kaže da će PWA podrška biti takođe ponuđena i da će ove aplikacije biti ponuđene i u Microsoft prodavnici i direktno preko drugih kanala. Ovo bi moglo da se desi i u slučaju ekstenzija, iako to još uvek nije potvrđeno.\nAlden je takođe potvrdio da postojeće UWP aplikacije koje se oslanjaju na trenutni EdgeHTML endžin neće nestati. One će nastaviti da rade kao što rade i sada i biće dostupne u Microsoftovoj prodavnici.\nPrva verzija novog Microsoft Edge pregledača očekuje se u prvim mesecima 2019. godine. Datum kada će finalna verzija pregledača biti spremna za korisnike još uvek nije poznat.


Dačić na snimanju filma Koriolan - ATA Stars\nDačić na snimanju filma Koriolan\nHome/Vesti - ostalo/Film/Dačić na snimanju filma Koriolan\nZamenik premijera i ministar unutrašnjih poslova Ivica Dačić prisustvovao je u subotu snimanju filma „Koriolan“ u režiji Ralfa Fajnsa na jednoj od lokacija u Beogradu, saopštilo je Ministarstvo unutrašnjih poslova (MUP).\nPoznati glumac ranije je snimio pojedine scene u prostorijama u Palati „Srbija“, a predviđeno je da se snima i u prostorijama fabrike Industrije motora i traktora (IMT) u Beogradu.\nNekoliko scena nedavno je snimljeno i ispred Doma Narodne skupštine u Beogradu.\nFilm „Koriolan“ je moderna verzija Šekspirovog dela, u kojem je Fajns glavni junak, ali i režiser.\nGlumac i reditelj Fajns, producent Frank Hildebrand i scenograf Mark Gerati obišli su ranije u Beogradu nekoliko lokacija, među kojima su i Stari dvor, nova i stara zgrada Narodne banke, hotel ‑Jugoslavija.\nKako se podseća, tokom prošlogodišnje posete Ralfa Fajnsa, ministar Dačić je u razgovoru s njim naglasio da će MUP Srbije u potpunosti podržati Fajnsov projekat jer je to odlična prilika za promovisanje Srbije na međunarodnom filmskom tržištu.\nSnimanje filma je počelo 14. marta, a filmski budžet je 20 miliona dolara od čega je predviđeno da u Srbiji bude potrošeno četiri miliona.\nMinistarstvo unutrašnjih poslova je od početka snimanja filma već iznajmljivalo opremu, vozila, ljudstvo i oružje srpskih specijalnih jedinica.\nPovezana vest: Izuzetno putovanje jednog fakira se nastavlja u Vulkan knjižarama\nBy ATA Stars Redakcija|2010-04-11T17:32:16+01:00april 11th, 2010|Film|0 Comments


Po lepom vremenu, iako su bile najavljene grmljavine i vremenske nepogode, viđena je zanimljiva sportska predstava.\nEkipa KKK Bečej je ostvarila zapažene rezultate. U okviru 4. kola Mini-kajak lige Srbije kajakaši su po dvostrukom bod sistemu osvojili 83 boda i zauzeli treće mesto iza ekipa Elit iz Bačke Palanke, koja je osvojila 90 bodova i Tarketa, koja je sakupila 102 boda.\nŠto se tiče regate, Bečejci su zauzeli drugo mesto osvojivši 133 bodova. Prva je bila ekipa Tarketa iz Bačke Palanke sa 184,5 bodova a treća ekipa Zabrežja sa 102 boda.\nNaredno takmičenje na programu je u subotu, kada će u Apatinu biti održano Otvoreno prvenstvo Vojvodine u mini-kajaku.\nViše iz ove kategorije « Krajem juna renoviran „Komarac“\tEvropsko prvenstvo u triatlonu: Gajo Burić u Top 10 u Cirihu »


HomeDRUŠTVOMinistar Stefanović obišao radove na izgradnji nove kovid bolnice u Novom Sadu\nPotpredsednik Vlade i ministar odbrane dr Nebojša Stefanović obišao je jutros radove na izgradnji nove kovid bolnice u novosadskom naselju Mišeluk. Ministar je izrazio zadovoljstvo što se radovi odvijaju po planu i pozvao i ovom prilikom sve građane da se vakcinišu.\n– Zaista je impresivno sve ovo što možemo da vidimo ovde. Kada razgovarate sa ljudima kažu da niče kao iz vode i zaista je tako. Gradnja je počela tokom maja, a sada se već izvode gipsarski radovi u određenom delu objekata. Zaista sve veoma brzo napreduje i ovi ljudi su se potrudili da rok koji smo zadali, a to je 1. septembar, bude ispoštovan i da bolnica do tada bude stavljena u punu funkciju – rekao je Stefanović.\nPrema njegovim rečima, borimo se da do toga ne dođe i da nemamo veći broj obolelih od kovida, ali u slučaju da zatreba ova bolnica ispuniće svoj cilj i moći ćemo da pomognemo ljudima.\n– Naravno, nadamo se da ćemo pobediti kovid i da ćemo uspeti da ovu bolnicu vrlo brzo stavimo u drugu funkciju, odnosno da će postati jedna od gradskih bolnica u Novom Sadu – rekao je Stefanović.\n– Oni veoma dobro razumeju da je ovo borba za zdravlje, da je njihov rad važan i da će zbog toga što će pre roka završiti ovu zgradu pomoći da neki ljudi budu zdraviji i da će nekim ljudima možda spasiti život – naglasio je ministar Stefanović.\nOn je izrazio posebno zadovoljstvo što je video takvu vrstu posvećenosti i odgovornosti.\n– Ponosan sam i kao ministar odbrane zato što imam priliku da vidim koliko dobro rade naši sistemi lokalne samouprave i investitor, kao i vojni sistem, naravno. Sve ono što je predsednik Vučić obećao i rekao građanima vidim da se ovde ispunjava i zaista sam ponosan na to – zaključio je ministar Stefanović.\n– Važno je da budemo odgovorni i da pokažemo da poštujemo lekare i sve ljude koji se bore protiv kovida, tako što ćemo se vakcinisati i time pomoći da budemo zdravi, da naše porodice i svi bližnji budu zdravi – ukazao je ministar Stefanović.\nOn je naglasio i da treba na taj način i da pomognemo lekarima i medicinskom osoblju koje se svakodnevno bore u ovakvim bolnicama širom Srbije, ali i da sami ne dospemo u bolnicu, da nemamo teške simptome i da time pomognemo da njihov posao bude lakši.\nNa kraju obilaska radova na izgradnji bolnice u novosadskom naselju Mišeluk Stefanović je doručkovao sa radnicima koji su angažovani na njenoj izgradnji.\nUOČI SEDNICE SKUPŠTINE GRADA: NOVI SAD NASTAVLJA DA SE RAZVIJA


Han: Nova vlada nije dovoljna, potrebne reforme - European Western Balkans\nMakedonska vlada; Foto: Tanjug / AP Photo / Boris Grdanoski\nBRISEL / SKOPLJE – Evropski komesar za proširenje i susedsku politiku Johanes Han izjavio je danas u Briselu da će Evropska komisija učiniti sve da se Makedonija vrati na put pristupnih pregovora o priključenju EU, ali i da nova vlada nije dovoljan argument za preporuku za pregovore za članstvo.\nHan je, uoči susreta sa makedonskim premijerom Zoranom Zaevom, rekao da Brisel očekuje neophodne reforme i rešenje spora oko imena Makedonije.\nPrema njegovim rečima, razgovori o reformskim procesima u Makedoniji traju već nekoliko godina, a sada je, kako je rekao, vreme da se radi.\nOn je podsetio da zastoj u posizbornom periodu oduzeo dosta vremena i da je sada od ključne važnosti da se reforme primenjuju.\nHan je novinarima u Briselu rekao da će Rajnhard Pribe ovog meseca posetiti Skoplje.\nNa pitanje da li misli da su Sofija i Atina delimično odgovorne za krizu u Makedoniji, Han je kazao da se nada da je EU naučila lekciju i da će naći način za, kako je rekao, bar početak pregovora.\n“Što se tiče dobrosedskih odnosa, znam da postoje dobri lični odnosi između Borisova i Zaeva i nadamo se da će to uroditi plodom”, rekao je Han.\nInače, dok je Han držao konferenciju za novinare, Zaev je imao susret sa šeficom evroske diplomatijom Federikom Mogerini i predsednikom Evropskog saveta Donaldom Tuskom.\n” Poruka visoke predstavnice EU, Mogerini je rekla da ako Makedonija sprovede reforme, Evropska unija je spremna da odgovori”, navodi se u saopštenju.\nSledi susret sa Zaeva sa Hanom, a popodne i sa generalnim sekretarom NATO Jensom Stoltenbergom


Analitičari ocenjuju da će SAD i Rusija nastaviti pregovore o Kosovu\nAnalitičari u Beogradu ocenjuju da će SAD i Rusija nastaviti da pregovaraju o statusu Kosova, a da Srbija treba da se čuva konfrontacije velikih sila.\nBivši šef diplomatije Goran Svilanović smatra da prostora za pregovore još ima i da je sada na potezu Evropska unija čiji je interes da se smanje tenzije između SAD i Rusije kako bi proces određivanja statusa Kosova imao podlogu u Ujedinjenim nacijama. Neće biti velikih pomaka ni posle susreta američkog i ruskog predsednika Džorda Buša i Vladimira Putina, kaže Svilanović i dodaje da u izjavi predsednika Buša čuje poruku da svi moraju da budu strpljivi i da će se razgovori nastaviti i sa Rusijom i sa Srbijom a da će konačni rezultat verovatno biti nezavisnost Kosova. To je američki predsednik snažno podvukao, ali je istovremeno suština njegove poruke da do toga predstoji još neko vreme razgovora, rekao je Svilanović.\nDirektor Foruma za etničke odnose Dušan Janjić očekuje da se posle susreta američkog i ruskog predsednika razgovori o statusu Kosova iz Saveta bezbednosti vrate u Kontakt grupu i da ona ponudi zajedničku rezoluciju. Novih pregovora Beograda i Prištine neće biti ali će biti pokušaja da se uvaže njihova mišljenja i predlozi, rekao je Janjić.\nA član Foruma za međunarodne odnose Dušan Lazić rekao je da je pozicija Srbije znatno složenija od onog što zvaničnici u Beogradu tvrde. Našli smo se u nezahvalnoj poziciji jer smo ušli u žižu suprotstavljenih stavova i interesa najvećih sila, to može da ima dalekosežne negativne posledice po nas i sve treba učiniti da se iz te situacije izađe pošto ni jedna mala zemlja ne može od toga da očekuje bilo šta dobro, rekao je Lazić.


Kina: Prikupljanje sredstava putem IPO-a dostiglo 69 milijardi dolara u 2020.\nBeta 22. decembra 2020. 10:40\nPrikupljanje sredstava putem inicijalne javne ponude (IPO) u Kini na tržištu A-akcija premašilo je 450 milijardi juana (oko 69 milijardi dolara), što je novi rekord u proteklih deset godina, objavila je Kineska medijska grupa (CMG).\nUkupno 369 kompanija pokrenulo je ove godine inicijalnu javnu ponudu na berzama u Šangaju i Šendženu, a četiri firme, uključujući vodećeg kineskog proizvodjača čipova SMIC, prikupile su do 18. decembra više od 10 milijardi juana putem IPO-a, pokazuju podaci ekonomske baze podataka „Wind“.\nBroj kompanija kotiranih na berzama povećan je za više od 80 odsto u poredjenju sa 2019. godinom, a iznos prikupljenih sredstava porastao je za skoro 80 odsto u odnosu na godinu ranije.\nGlavni bord i bord za naučno-tehnološke inovacije na berzi u Šangaju predvodili su prikupljanje sredstava, sa 117 milijardi juana, odnosno 214 milijardi juana.\nOd 369 kompanija koje su pokrenule IPO, 313 je iz privatnog sektora i čine 61 odsto od ukupno prikupljenih sredstava (oko 276 milijardi juana trenutno).\nVeliki broj tehnoloških kompanija, uključujući one iz oblasti mahaničke opreme, elektronike, te hemijskog, farmaceutskog i biološkog sektora, takodje je debitovao ove godine na tržištu A-akcija, pošto je sistem IPO zasnovan na registraciji usvojen na bordu ČiNekst i bordu za naučno-tehnološke inovacije.


INICIJATIVA IZ TIVTA: Ulica Maji Perfiljevoj | Novosti.RS\nsreda, 21. 08. 2019. u 23:59\nPredsednik Hrvatske građanske incijative i poslanik ove partije u Skupštini Crne Gore, Adrijan Vuksanovićapelovao je na sednici SO Tivat da jedna od ulica u tom gradu dobije ime po nedavno preminuloj književnici Maji Perfiljevoj.\nPročitajte još: Vremeplov od 365 biografija\n- Ona je zadužila ne samo Tivat, već i Boku kotorsku. HGI će ovaj predlog i formalizirati pred nadležnim institucijama, kazao je Vuksanović.\nPoznata pesnikinja rođena je u Tivtu, u Boki Kotorskoj, gde je provela najranije detinjstvo, a školovala se i živela u Zagrebu. Poznata pesnikinja afirmisala se kao autorica tekstova pop i rock muzike. Autorica je pesme posvećene zavičaju, ''Bokeljska noć'', a napisala je pesme koje su stegle ogromnu popularnost u nekadašnjoj SFRJ poput ''Da sam ja netko'', i ''Sanjam'', koje su na maestralan način interpretilali Indeksi i Davorin Popović.


Vreme 1154 - Vanredne situacije i mi: Izgradnja evropskog sistema zastite i spasavanja -->\nOd uvođenja sistema zaštite i spasavanja u vanrednim situacijama u Republici Srbiji (decembar 2009. – jul 2010), i najveći skeptici moraju priznati da je urađeno mnogo u ovoj oblasti. Iako Srbija spada u red balkanskih zemalja koje su među poslednjima učinile reformske korake ka stvaranju sistema zaštite građana u vanrednim situacijama, to se po nju ipak završilo time što nisu ponavljane sistemske greške kojih je u regionu evidentno bilo (preuranjena decentralizacija, slaba koordinacija unutar službi, nedefinisan način finansiranja, animozitet između pripadnika vatrogasnih službi i civilne zaštite i dr.). Gledajući na stvar iz tog ugla može se, dakle, reći da je sistem koji je u Srbiji tada stvoren bio primeren trenutku i okolnostima u kojima se zemlja nalazila a koje, istinu govoreći, u ekonomskom smislu nikada nisu bile povoljne, niti su to danas. Stvorena je jedinstvena služba za reagovanje u vanrednim situacijama (Sektor za vanredne situacije MUP-a Republike Srbije), objedinjavanjem svih kadrovskih i tehničkih potencijala državnog aparata do tada podeljenih između tri ministarstva (MUP-a, Ministarstva odbrane i Ministarstva ekologije).\nReč je o centralizovanom sistemu sa oko 4000 zaposlenih od čega oko 3000 vatrogasaca-spasilaca, sa precizno definisanim načinom finansiranja kroz budžetski fond za vanredne situacije, i čvrstom povezanošću sa lokalnom samoupravom ali i Vladom Republike Srbije kroz zajedničko participiranje u štabovima za vanredne situacije – od opštinskih, gradskih, okružnih do Pokrajinskog i Republičkog štaba. Stvoren je primeren zakonodavni okvir kojim su precizno definisani uloga i mesto svakog subjekta zaštite i spasavanja ali i odgovornost. Usvojena je Nacionalna strategija zaštite i spasavanja u vanrednim situacija ustrojena u duhu "Hjogo okvira za delovanje u smanjenju rizika od katastrofa UN".\nSve ove aktivnosti bile su praćene povećanjem broja vanrednih situacija, uglavnom elementarnih nepogoda – poplava, zemljotresa, suša, ekstremno niskih temperatura praćenih snežnim padavinama itd. Praktično je sistem odmah po nastajanju imao nekoliko velikih ispita, ali se nakon dve godine može reći da je najveći deo testova uspešno položen. Sigurno je da je na tom putu bilo posrtanja, uslovljenih pre svega činjenicom da je bilo potrebno prilagoditi se novom sistemu nakon dvadesetogodišnje pauze, jer je upravo toliko vremena prošlo od kada se urušio sistem stvoren u doba SFRJ. To je pre svega podrazumevalo prihvatanje odgovornosti svih subjekata zaštite i spasavanja (državnih organa, lokalne samouprave, privrednih subjekata) za preduzimanje mera neophodnih ne samo u slučaju reagovanja i upravljanja u vanrednim situacijama nego i u preduzimanju preventivnih mera, kako bi se posledice svele na najmanji mogući nivo.\nI upravo tu su primetne najveće slabosti u sistemu te je stoga neophodno pozabaviti se merama koje se u najkraćem vremenskom roku moraju preduzeti kako bi se u Srbiji u potpunosti stvorio evropski sistem zaštite i spasavanja.\nEvropski broj za vanredne situacije 112 uveden je u zemljama Evropske unije pre više godina. Predstavlja operativno-tehnički sistem koji omogućava građanima EU da pozivom na taj broj dobiju veoma brzo svu pomoć bez obzira da li se radi o elementarnim nepogodama, krivičnim delima ili zdravstvenim problemima. Srbija je jedina zemlja u regionu koja ovaj sistem nije implementirala iako je to "tehnički uslov" svake zemlje koja aplicira za članstvo u Evropskoj uniji. Praktično se uvođenjem ovog broja objedinjuju aktivnosti Sektora za vanredne situacije, policije i Ministarstva zdravlja. I pored skoro četvorogodišnjih nastojanja da se od strane Ministarstva finansija obezbede početna finansijska sredstva (reč je o iznosu od oko 30 miliona evra), nije bilo političke volje da se napravi napredak u ovom veoma važnom segmentu bezbednosti svih građana Republike Srbije. Sve velike elementarne nepogode, od zemljotresa, poplava, požara, hemijskih akcidenata, preko velikih snežnih padavina praćenih izuzetno niskom temperaturom, do zdravstvenih problema i na kraju i posledica velikih terorističkih akata, mogu se kudikamo uspešnije sanirati ukoliko država ima funkcionalni sistem 112. Ne treba posebno isticati da je u ovakvim situacija vreme pružanja pomoći ključni faktor od koga zavisi pre svega život ljudi ali i zaštita njihove imovine. Za sada se ne nazire mogućnost da su u narednom periodu ova sredstva obezbede uprkos napred navedenoj argumentaciji.\nIzmena obrazovnog sistema\nU Srbiji još od osamdesetih godina prošlog veka u obrazovnom sistemu ne postoji veoma važan segment bezbednosne kulture svih građana – upoznavanje sa vanrednim situacijama i načinom na koji se mogu zaštititi ljudski životi. Treba napomenuti da je ovaj problem doveo do toga da se ne može govoriti o "niskoj svesti građana", već o njenom potpunom odsustvu kada je reč o zaštiti i spasavanju u vanrednim situacijama. Nijedna medijska kampanja koja ima za cilj da se izmeni ovakvo stanje ne može biti efikasna koliko je zapravo efikasno obrazovanje, pre svega najmlađih sugrađana u ovoj važnoj oblasti. Ne radi se ovde o želji da se uvode novi predmeti poput nekadašnje Opštenarodne odbrane i društvene samozaštite, već o potrebi da se postojeći nastavni planovi i programi prošire. Tako bi deca naučila da reke mogu predstavljati opasnost u vidu poplava i učila bi kako da se sačuvaju u slučaju njihove pojave. Naravno, učile bi se mere zaštite i u slučaju požara, zemljotresa, niskih, visokih temperatura itd. Kampanja koju su zajednički pokrenuli Sektor za vanredne situacije i Misija OEBS-a u Srbiji, izradom porodičnog priručnika za vanredne situacije, samo donekle može ublažiti posledice ovih manjkavosti u obrazovnom sistemu, ali ih ne može ni u kom slučaju odmeniti.\nKadrovska popuna i Civilna zaštita\nBroj pripadnika Sektora za vanredne situacije naročito vatrogasaca-spasilaca je oko 3000. Normama Evropske unije predviđeno je da na 1000 stanovnika zemlja mora imati jednog vatrogasca. Dakle, Srbiji u ovom trenutku nedostaje između 3000 i 4000 vatrogasaca. Posebno treba istaći da je Srbija posle Albanije zemlja sa najmanje vatrogasaca-spasilaca. Stoga je u svim vanrednim situacijama bilo neophodno angažovanje celokupnog sastava Sektora iz svih delova Republike čime su se do krajnjih granica opterećivali ne samo skromni tehnički već i ljudski potencijali. Stoga je bilo neminovno da se angažuju i pripadnici vojske, žandarmerije i ostalih službi, koji iako disciplinovani nisu uvek opremljeni i obučeni za reagovanje u svim vanrednim situacijama. Prvi pomak nabolje u ovom pravcu učinjen je usvajanjem Zakona o budžetu za 2013. godinu, kojim su predviđena sredstva za prijem 500 vatrogasaca-spasilaca u ovoj godini. Neophodno je da se i u narednih nekoliko godina obezbedi finansiranje prijema kako bi se na taj način podigla operativna sposobnost svih organizacionih jedinica Sektora za vanredne situacije.\nSistem civilne zaštite u Republici Srbiji urušio se sa nestankom SFRJ. Ono što je tokom sedamdesetih godina prošlog veka bio respektabilan sistem organizovanja građana u akcijama zaštite i spasavanja u vanrednim situacijama, nestalo je preko noći. Više od 20 godina je prošlo od tada a da su se tek 2012. godine stvorili uslovi za ponovno uvođenje civilne zaštite u Srbiji na nešto drugačijim osnovama, primerenim društvenim prilikama sada prisutnim u zemlji. Veliki deo posla, naizgled nevidljiv, započet je i realizovan. Realno je očekivati da u naredne četiri godine u Srbiji bude aktivno oko 8000-9000 pripadnika Civilne zaštite. Reč je o mladim ljudima koji će biti obučeni za akcije zaštite i spasavanja u vanrednim situacijama.\nKontinuitet u finansiranju\nOd usvajanja Zakona o vanrednim situacijama (decembar 2009) do kraja 2012. godine, u budžetski fond za vanredne situacije uplaćivana su sredstva čiji iznos nije prelazio 5.000.000 evra na godišnjem nivou. Iako nedovoljna, tim sredstvima se uspelo da se nakon sedam godina izvrši nabavka radnih i zaštitnih uniformi za sve vatrogasce-spasioce u Srbiji. Usvajanjem Zakona o budžetu za 2013. godinu ovaj iznos je udvostručen. To će omogućiti nabavku novih vatrogasnih vozila čija je prosečna starost 25 godina. Najnovija vozila nabavljena su još 2007. godine. Takođe, neophodno je ulagati finansijska sredstva u opremanje helikoptera za gašenje požara. Naime, Srbija raspolaže dovoljnim brojem letelica ovog tipa ali su samo tri helikoptera opremljena za gašenje požara, što uz postojanje tri poljoprivredna aviona JAT-a čini više nego nedovoljne snage za gašenje velikih šumskih požara iz vazduha. Sistemi za zaštitu od bujičnih poplava, nabavka specijalnih vozila za gašenje šumskih požara, nabavka uniformi za pripadnike Civilne zaštite samo su neke stavke u Planu nabavke za 2013. godinu Sektora za vanredne situacije. Izvesno je da se i pored toga, ukoliko i u narednim godinama budžet za ove namene ne bude obezbeđen u istom ili većem iznosu, neće uspostaviti kontinuitet u opremanju, što će za direktnu posledicu imati smanjenu efikasnost u reagovanju u vanrednim situacijama. Sve zemlje u Evropskoj uniji nemaju dilemu u pogledu pitanja da li u ovu oblast treba ulagati ili ne. Klimatske promene uzrokovale su povećanje broja elementarnih nepogoda koje prouzrokuju velike štete pa se svaka ozbiljna država protiv toga bori povećanim izdvajanjem finansijskih sredstava za ove namene.\nOd 2002. do 2008. godine u Srbiji nije bilo političkog konsenzusa u pogledu odgovora na pitanje kako ustrojiti službu za vanredne situacije. Stavovi su bili podeljeni oko dva pristupa. Jedan je zagovarao formiranje Agencije za vanredne situacije koju bi činili pripadnici Civilne zaštite Ministarstva odbrane a ona bi bila nadređena vatrogascima koji su u sastavu MUP-a Republike Srbije. Drugi je zagovarao formiranje jedinstvene službe za vanredne situacije u okviru MUP-a Republike Srbije po uzoru na model prisutan u 27 zemalja Evropske unije, a koju bi činili svi subjekti zaštite i spasavanja koji su funkcionisali u okviru tri ministarstva. Tek 2008. godine došlo se do odluke da se takva služba napravi u okviru MUP-a Republike Srbije – spajanjem Sektora za zaštitu i spasavanje MUP-a (Vatrogasci), pripadnika Civilne zaštite Ministarstva odbrane i jednog broja zaposlenih iz Ministarstva zaštite životne sredine. Tako je i nastao Sektor za vanredne situacije MUP-a Republike Srbije koji je u ovom smislu postao operativan jula 2010. Treba napomenuti da je ovo bila dobra odluka primerena trenutku u kojem se zemlja nalazila i u kojem se još uvek nalazi, prevashodno u pogledu rasta bruto društvenog proizvoda, koji se neminovno odražava na budžete lokalnih samouprava. Drugim rečima, da je došlo do politički podsticane decentralizacije, došli bismo u situaciju da se i ovako malobrojna vatrogasna služba svede na još manju usled nemogućnosti lokalnih samouprava da finansiraju njihovo funkcionisanje.\nDanas su mišljenja podeljena oko toga kojim putem treba ići u godinama pred nama u pogledu načina organizovanja zaštite i spasavanja. Da li formiranjem ministarstva, agencije ili direkcije za vanredne situacije? Nameće se ipak stav da je u narednom periodu potrebno raditi na formiranju direkcije za vanredne situacije kao samostalnog državnog organa neposredno odgovornog predsedniku vlade. Argumenti za ovaj stav leže u činjenici da formiranju Ministarstva uglavnom pribegavaju velike (po površini i broju stanovnika) države: Rusija, Belorusija, Ukrajina... S druge strane, ovo mora biti služba koja je odmaknuta od politike i po političkom ključu izabranih pojedinaca koji će njom rukovoditi, što bi formiranjem ministarstva za vanredne situacije bilo neizbežno. Formiranje agencije za vanredne situacije je rešenje koje je napušteno još 2008. godine a razlozi su prisutni i danas (u sastavu agencije po Zakonu o državnoj upravi ne bi mogli biti vatrogasci-spasioci, u lokalnoj samoupravi nema dovoljno finansijskih sredstava za funkcionisanje vatrogasnih jedinica, uvek prisutno pitanje koordinacije u tim uslovima itd.). Poslednje dve godine praksa je pokazala da Sektor za vanredne situacije MUP-a Republike Srbije umnogome već deluje kao samostalni državni organ koji funkcioniše profesionalno a ne po političkom diktatu. Potrebno je stoga kroz formiranje direkcije za vanredne situacije kao samostalnog državnog organa, učvrstiti taj profesionalni status i omogućiti da služba dobije više prostora, kojeg sada nema zbog dominacije policije u Ministarstvu unutrašnjih poslova. Direkcija je, s druge strane, forma organizovanja koja omogućava da se u okviru jedne službe nađu svi subjekti zaštite i spasavanja: vatrogasci-spasioci, civilna zaštita, inspektori preventivne zaštite od požara i eksplozija. Drugim rečima, direkcija bi mogla nastati izdvajanjem Sektora za vanredne situacije iz sastava MUP-a Republike Srbije.\nNemoguće je proceniti kada će se to dogoditi. U svakom slučaju, onda kada bude bilo političke volje da se ta promena dogodi. Finansijski faktor nije dominantan jer ova promena iziskuje minimalne finansijske troškove. S druge strane, to je put kojim će se u godinama pred nama svakako ići i koji će omogućiti još efikasniji odgovor države u vanrednim situacijama.\nUkoliko u narednim godinama bude volje i upornosti da se preduzmu napred navedeni koraci, sasvim je sigurno da će Srbija dobiti modernu evropsku službu za vanredne situacije, ali i izgrađen sistem koji će omogućiti bolju zaštitu ljudskih života i njihove imovine. U svakom slučaju, ishod će zavisiti od upornosti pripadnika Sektora za vanredne situacije i razumevanja koje će za njihove napore pokazati nosioci najviših političkih funkcija u državi. Stara japanska poslovica kaže: "Pedeset koraka je isto kao sto koraka." Ili, posao nemojte ni da započinjete, ako nemate snage da ga obavite kako treba i da ga završite do kraja. Ostaje da se vidi da li će ovaj posao biti realizovan do kraja.\n(Autor je načelnik Sektora za vanredne situacije MUP- a Srbije)\nslika autora: a. anđić


Održan sastanak Upravnog odbora i regionalna ekspertska radi\nOdržan sastanak Upravnog odbora i regionalna ekspe...\nOdržan sastanak Upravnog odbora i regionalna ekspertska radionica u okviru Programa za procjenu rizika od katastrofa i mapiranje – IPA DRAM\nObjavljeno: 16.06.2017. • 20:19 Autor: MUP\nDirektorat za vanredne situacije Ministarstva unutrašnjih poslova bio je domaćin prvog sastanka Upravnog odbora Programa za procjenu rizika od katastrofa i mapiranje (IPA DRAM) koji je održan 12. i 13. juna 2017. godine u Podgorici. To je ujedno bila i prva prilika da se okupe svi nacionalni koordinatori IPA DRAM programa iz zemalja korisnica programa, članovi konzorcijuma, predstavnici Evropske komisije uključujući i Generalni direktorat za evropsku civilnu zaštitu i aktivnosti humanitarne pomoći (DG ECHO), Zajednički istraživački centar (JRC), kao i predstavnici ključnih međunarodnih aktera iz ove oblasti (Regionalna kancelarija Ujedinjenih nacija za smanjenje rizika od katastrofa u Evropi – UNISDR; Program za prevenciju, pripremljenost i odgovor na prirodne i katastrofe izazvane ljudskim faktorom u istočnim partnerskim zemljama – PPRD EAST 2; Program za prevenciju, pripremljenost i odgovor na poplave u zapadnom Balkanu i Turskoj – IPA FLOODS itd.) u cilju podrške i nadgledanja sveukupnog napretka pomenutog programa. Sastanak su otvorili generalni direktor Direktorata za vanredne situacije MUP-a Mirsad Mulić, predstavnica Evropske komisije Biljana Zuber i vođa projekta Cvetka Tomin.\nTokom sastanka detaljno su prezentovane sve aktivnosti koje su sprovedene u državama partnerima u toku početne faze projekta. Poseban akcenat stavljen je na preporuke koje su rezultat posjeta nadležnim institucijama zemalja koje su korisnice programa u cilju utvrđivanja trenutnog stanja po pitanju procjene rizika od katastrofa, baze podataka o štetama i mapiranja rizika. Takođe, usvojen je plan aktivnosti predviđenih u fazi implementacije projekta za naredni period.\nNakon sastanka Upravnog odbora održana je i regionalna ekspertska radionica u periodu od 13. do 15. juna. Ovaj događaj okupio je nacionalne eksperte za tri oblasti, i to: za procjenu rizika od katastrofa, za prikupljanje podataka o štetama i gubicima u slučaju katatsrofa i za mapiranje rizika iz svih zemalja korisnica programa. Sastanak se fokusirao na razmjenu dobrih praksi, diskusiju i razumijevanje regionalnih potreba i nedostataka. Ova radionica jedna je u nizu aktivnosti za izgradnju kapaciteta koje IPA DRAM promoviše u cilju podrške i usmjeravanja država u adekvatnoj implementaciji Programa.\nInače, Program za procjenu rizika od katastrofa i mapiranje (IPA DRAM) je program koji finansira EU za period od 36 mjeseci u zemljama Zapadnog Balkana i u Turskoj. Program je zvanično počeo sa realizacijom 1. decembra 2016. godine i trajaće do 30. novembra 2019. godine. Države korisnice programa su: Albanija, Bosna i Hercegovina, Makedonija, Kosovo, Crna Gora, Srbija i Turska. Konzorcijum koji implementira program čine: Švedska agencija za vanredne situacije (MSB), Odsjek za civilnu zaštitu Republike Italije (DPC), Uprava Republike Slovenije za civilnu zaštitu i humanitarnu pomoć (URSZR), Državna uprava za zaštitu i spašavanje Republike Hrvatske (DUZS) i italijanska istraživačka fondacija za praćenje stanja životne sredine (CIMA Research Foundation).\nCilj Programa za procjenu rizika od katastrofa i mapiranje IPA DRAM je da omogući unapređenje nacionalnih sistema za prikupljanje podataka o štetama u slučaju katastrofa i pruži podršku pri izradi Nacionalne procjene rizika od katastrofa, nacionalne baze podataka o štetama i mapiranju radi dostizanja neophodnih standarda i integracije u Mehanizam za civilnu zaštitu Unije.


Loš položaj domaćih univerziteta na svjetskim rang listama – In reformator\nLoš položaj domaćih univerziteta na svjetskim rang listama\nApril 8, 2019 Urednik 769 Views banjaluka, državni univerziteti\nNe možemo da budemo zadovoljni sa položajem domaćih univerziteta na svjetskim rang listama univerziteta jer su naša dva univerziteta na “Šangajskoj listi” i “Times Higher Education” tek nakon 3.000-te pozicije, izjavio je danas Srđan Rajčević, ministar za naučnotehnološki razvoj, visoko obrazovanje i informaciono društvo RS, javlja Anadolu Agency (AA)\n“Ministri bilo kojih vlada u regionu ne mogu da budu zadovoljni stanjem na tim rang listama, s obzirom ni da drugib univerziteti u regionu se ne pojavljuju u prvih 1.000 mjesta. Mislim da moramo kao region razbijemo hermetičku zatvorenost akademske zajednice i da poboljšamo idljivost u globalnim okvirima”, naglasio je Rajčević.\nPrema njegovim riječima jedna od nacitiraniijih rang lista je “Webometrics”, koja se odnosi na međunarodnu vidljivost u smislu virtuelnog okruženja koliko su citirani radovi univerizeta na webu, gdje je Univerzitet u Banjaluci značajno porpavio svoju poziciju.\nDanas se u Banjaluci održava Konferencija o internacionalizaciji u visokom obrazovanju, na kojoj će učestvovuju predstavnici svih visokoškolskih ustanove iz RS-a, Agencije za akreditaciju visokoškolskih ustanova RS-a, Savjeta za razvoj visokog obrazovanja, predstavnici studenata dva javna univerziteta iz RS-a kao i visokoškolske ustanove i druge institucije – partneri iz projekta STINT iz drugih dijelova BiH.\nCilj konferencije je podsticanje dijaloga i razmjena iskustava između visokoškolskih ustanova u oblasti internacionalizacije, mobilnosti i priznavanja kao i usvajanje zaključaka o daljim aktivnostima na realizaciji internacionalizacije kao strateškog cilja razvoja visokog obrazovanja, nauke i inovativnosti.\n“Strateški cilj i opredjeljenje Vlade RS-a je da se poveća i naučna produktivnost i vidljivost univerziteta u međunarodnim okvirima”, rekao je Rajčević i dodao da je cilj prvenstveno povećati vidljivost na relevantnim svjetskim rang listama.\nPrema riječima Biljane Antunović, prorektora za međunarodnu i međuuniverzitetsku saradnju Univerziteta u Banjaluci ovaj univerzitet internacionalizaciju ostvaruje kroz četiri strateška cilja, politike intenacionalizacije, internacionalizacija nauke nastave i sistem podrške.\n“Prvi korak bi bio takozvano stvaranje prozora mobilnosti, gdje bismo strane studente doveli na jedan semestar studiranja na određene studijske programe, a naredni korak bi bio licenciranje stdijskih programa na engleskom jeziku. Radili smo istraživanja, imao kadar sa bogatim međunarodnim iskustvom i smatramo to jednim od naših prednosti u narednom periodu internacionalizacije”, rekla je Biljana Antunović.\nGovoreći o procesu reakreditacije univerziteta u Banjaluci i Istočnog Sarajeva Rajčević je rekao da čekaju stav Delegacije Evropske unije u BiH o tome da da li priznaju status reakreditovanih univerziteta sa teritorije RS.\n“Nadam se da ćemo dobiti pozitivno mišljenje, s obzriom da su univerziteti ispunila sve zakonske uslove”, rekao je Rajčević.\nDodao je da očekuje od Agencije na nivou BiH da upiše univerzitete iz RS-a u državni registar, a ukoliko se to ne desi po isteku roka krajem ove sedmice Vlada RS-a će morati pristupiti mjerama koje je najavila.\nVlada je prošle sedmice dala rok Agenciji za visoko obrazovanje i obezbjeđenje kvaliteta BiH da Univerzitet u Banjaluci i Istočnom Sarajevu upiše u državni registar reakreditovanih ustanova, a da će ukoliko se to ne desi izdati instrukciju članovima Upravnog odbora i zamjeniku direktora Agencije iz reda srpskog naroda da do daljnjeg zamrznu svoj rad, a istovremeno će se pokrenuti inicajtiva za smjenu direktora i tražiti povlačenje rektora iz RS iz rada Rektorske konferencije na nivou BiH do daljnjeg. Sljedeći korak Vlade RS-a trebalo bi da bude definisanje u okviru novog zakona o visokom obrazovanju normativna rješenja u pravcu nepriznavanja nadležnosti agencije na nivou BiH.\n← Evropska unija produžila sankcije Iranu zbog kršenja ljudskih prava\nEU pozvala na smanjenje tenzija i obnovu pregovora u Libiji →


D. Kolundžija | 08. jun 2019.\nOn je novinarima uoči predstavljanja godišnjeg izveštaja EK o napretku Srbije rekao da će Nacrt medijske strategije, koji je Vlada Srbije nedavno uputila Evropskoj komisiji na ocenjivanje, zbog neusklađenosti s preporukama dobiti „žuto svetlo“, i da će nakon toga biti neophodna dorada kako bi taj dokument na kraju ipak dobio „zeleno svetlo“.\n„Vlada Srbije očito voli taj ’semafor metod’, sa crvenim, žutim i zelenim svetlom“, rekao je Antonijević i ocenio da je ovogodišnji izveštaj EK oštriji u odnosu na prethodne, naročito u delovima koji se tiču slobode izražavanja i stanja u medijima.\nU tom delu izveštaja ponavljaju se preporuke iz ranijih izveštaja, pored ostalih i da je potrebno obezbediti punu primenu medijskih zakona te ojačavanje nezavisnost REM-a, uz dodatak da je potrebno ojačati i njegov kapacitet za proaktivan rad.\nVlada Srbije, koja je u izveštaju pohvaljena za vođenje inkluzivnog i transparentnog procesa na izradi Medijske strategije, poslala je nekoliko nedelja ranije nacrt tog dokumenta koji se značajno razlikuje od verzije koju je utvrdila Radna grupa. Izbačeni su, tako, svi predlozi koji bi trebalo da u znatnoj meri eliminišu politički uticaj na rad Regulatornog tela za elektronske medije (REM) i koji bi to telo učinili daleko agilnijim u nadzoru medija iz svoje nadležnosti, kao i predlozi koji se odnose na smanjenje uticaja na uređivačku politiku javnih medijskih servisa, odnosno medija čiji su osnivači saveti nacionalnih manjina.\nZbog brojnih korekcija nastalih tokom pakovanja Nacrta medijske strategije pobunila su se novinarska i medijska udruženja, koja su čak iznela sumnju u stvarne namere vlasti prilikom formiranja Radne grupe za izradu medijske strategije.\nVlada Srbije je nakon toga saopštila da je pogrešan utisak u javnosti da je završen posao s Medijskom strategijom, te da će nakon dobijenog mišljenja Evropske komisije tekst Medijske strategije ponovo biti predočen članovima Radne grupe i potom „pripremljen za usvajanje na sednici Vlade Srbije“.\nNije teško zamisliti situaciju da iz Brisela stignu sugestije za unošenje odredaba koje su se mahom nalazile u tekstu koji je sačinila Radna grupa, što naknadni manevar Vlade Srbije i ignorisanje preporuka iz izveštaja EK, koje se već godinama upućuju, čini zaista nejasnim.\nZa razlike koje tekst upućen u Brisel ima u odnosu na verziju koju je utvrdila Radna grupa, šefica Tima za vođenje pregovora o pristupanju Srbije EU Tanja Miščević kaže da su nastale zbog pristiglih komentara i primedaba tokom javne rasprave o radnoj verziji strategije.\n„U izradi Medijske strategije učestvovali su i predstavnici Saveta Evrope i Evropske unije, i oni sigurno ne bi podržali tekst ukoliko nije usklađen s direktivama EU. A to što postoje razlike između teksta koji je utvrdila Radna grupa i onog koji je sačinila Vlada, to je zbog velikog broja pristiglih komentara“, rekla je Tanja Miščević novinarima u Novom Sadu.\nKako je ranije saopštila Vlada Srbije, posle održane javne rasprave o Medijskoj strategiji razmotreno je više od 300 primedaba, od kojih se u Nacrtu našlo nešto više od 80.\nŠefica Pregovaračkog tima navela je da ima puno poverenje u stručnjake Evropske komisije koji će oceniti Nacrt medijske strategije i istakla da će rešenja o nezavisnosti REM-a sigurno biti ispravljena, budući da je nezavisnost regulatornih tela jedan od standarda Evropske unije.\nIzveštaj Evropske komisije Medijska strategija Milan Antonijević Tanja Miščević Vlada Srbije\n← Norbert Šinković novi predsednik NDNV-a\nAutorka izveštaja Fridom hausa o Vučićevoj izjavi: U Srbiji se guše medijske slobode →\n1 komentar za: “Antonijević: Nacrt medijske strategije neće dobiti zeleno svetlo u Briselu”


Predsednik Albanije kritikovao priče o ujedinjenju Albanaca - Novinar.rs\nnedelja, jan 23, 2022\nPredsednik Albanije Iljir Meta kritikovao je ideju o ujedinjenju Albanaca u jednu državu i poručio da Albanija ima mogućnost da bude faktor stabilnosti na Balkanu.\nKako piše prištinski RTK on je ocenio da nije lako prekrajati granice.\n“Slušamo stvari poput one zašto se svi Albanci ne ujedine. Ali, u ovom slučaju, zašto ne bi svi Srbi, Hrvati i Bošnjaci učinili isto”, upitao je Meta na konferenciji u Tirani o bezbednosnim izazovima na Balkanu.\nMeta tvrdi da Albanija ima mogućnosti da bude faktor stabilnosti na Balkanu.\n“Prekrajanje granica nije tako lako. Znamo koliko su dobri odnosi Crne Gore i Kosova, ali znamo i šta se dogodilo sa sporazumom o demarkaciji. Želim da budem jasan, imamo sve mogućnosti, kao što smo i pokazali, da budemo faktor stabilnosti”, rekao je on.\nOko 75 odsto Albanaca za ujedinjenje Albanije i Kosova\nDa li je nakon pobede ’Šin Fejna’ realno ujedinjenje dve Irske?\nAlbanski predsednik pozvao Albance u Srbiji da učestvuju na izborima\nPosted in REGIONTagged #ALBANIJA #BALKAN #ILJIR META #UJEDINJENJE\nPomozite rad Doma za decu ometenu u razvoju "Kolevka"\nČet maj 23 , 2019\nDaleke 1903.godine otvoreno je „Sirotište“ kao oblik brige o deci lišene roditeljske brige. Od 1920.godine dom nosi naziv „Kolevka“, ime koje simboliše humanu delatnost kojom se i danas bavimo. Od […]\nSin Milorada Dodika najavio tužbu protiv američkog ambasadora u BiH


EOS polimeri - Filteri i mirisi\nEOS polimeri na bazi silikona zaštićena su tehnologija koja se koristi više od 10 godina u industriji uklanjanja neprijatnih mirisa. Imaju silikonsku bazu u koju smo uveli formule za uklanjanje neprijatnih mirisa.\nOvi polimeri postupno oslobađaju neutrališuću formulu osiguravajući što linearniji izlaz.\nSvaki polimer dolazi u maloj kutiji, u boji koja opisuje formulu koju koristi. Traje između 30 do 60 dana, zavisno od intenziteta neprijatnog mirisa koji se uklanja i veličine prostora u kojem se nalazi.\nPolimeri su idealni za prostore sa trajnim izvorima neprijatnih mirisa kao što su restoranske kuhinje, prostori za odlaganje otpada, sanitarne prostorije kao i fabrike jer konstantno oslobađaju neutrališuću formulu. Koriste se zajedno sa našim ST Tower 2 ™, koji ima proreze za dva punjenja, ali se takođe može postaviti direktno u sisteme klima-uređaja ili otvore za ventilaciju.\nSvaki polimer dolazi u maloj kutiji u boji koja opisuje formulu koju koristi. Period dejstva od 30 do 60 dana, zavisno o intenzitetu mirisa koji se uklanja i veličini prostora u kojem se nalazi.\nEOS polimeri su savršen alat za prostore sa trajnim izvorima loših mirisa, tj. loše mirise koji se konstantno stvaraju. Ovakva okruženja možemo pronaći u našim restoranima, prostorima za odlaganje otpada, mesta gde se nalaze kanalizacioni otvori ili fabrikama. EOS polimeri su u ovim prostorima pogodni za upotrebu jer konstantno i ujednačeno oslobađaju neutrališuću formulu. Često se koristi zajedno sa našim ST Tower 2 ™, koji ima mesta za dva punjenja EOS polimera. Može se koristiti i tako što se postave direktno u sisteme klima-uređaja, ili ventilacione otvore, svugde gde postoji protok vazduha u zatvorenim prostorijama.\nEos polimeri koriste se zajedno sa našim ST Tower 2 ™, koji ima proreze za dva punjenja, ali se takođe može postaviti direktno u sisteme klima-uređaja ili otvore za ventilaciju.


Belgrade Sport Fest - Plesni klub Vračar\nNedelja, 31. maj 2009, lokacija tribine kod restorana "Jezero"\nUspešno radeći na razvoju i popularizaciji rekreativnog (društvenog) plesa i sa kvalitetnim takmičarima sportskog plesa Plesni klub VRAČAR je postao sinonim za ples u Srbiji. Hiljade i hiljade dece i odraslih je naučilo da uživa u druženju, muzici i plesu, a u sportskom plesu je bilo izuzetnih rezultata i priznanja. Sve je to doprinelo da profesija učitelja i trenera u plesu dobije svoje mesto i status u društvu, a takmičarski ples status sporta.\nPlesni klub VRAČAR je osnivač gotovo svih plesnih organizacija JSSP-a (Jugoslovenski savez sportskog plesa), PSS-a (Plesni savez Srbije), PSSCG-a (Plesni savez Srbije i Crne Gore), PSBG-a (Plesni savez Beograda), UPVUTJ-a (Udruženja plesnih voditelja, učitelja i trenera Jugoslavije), UPTSCG-a (Udruženje plesnih trenera Srbije), Školske plesne lige, 3P lige Srbije (Projekat progresivnih plesova).\nPredan i požrtvovan rad stvorio je mnoge generacije takmičara. Plesni klub VRAČAR je najtrofejniji plesni klub u Srbiji sa preko 30 naslova Državnih prvaka, osvajača Kupa Srbije, sa više od stotinu pehara i medalja sa međunarodnih takmičenja osvojenih u: Engleskoj, Italiji, Francuskoj, Austriji...\nJedini smo plesni klub u Srbiji čiji su takmičari dva puta i to za redom bili polufinalisti Svetskog prvenstva.\nČlanovi Kluba su učestvovali u preko 150 TV emisija i serija, filmova, pozorišnih predstava, sportova. Klub je organizovao mnogobrojna takmičenja, večeri plesa, manifestacija za decu, dobrotvornih priredbi, kao i Festival plesa (sa preko hiljadu učesnika na Trgu Nikole Pašića). Više hiljada dece je obučeno u akcijama Besplatan oktobar za ples, Besplatan februar...\nMuzika, druženje, duh sporta i umetnosti, spoj i prožimanje mladosti i zrelosti i sve ono što je urađeno i ono što je tek u planu sačinjava biće Plesnog kluba VRAČAR.


Porodice ruskih diplomata počele da napuštaju Ukrajinu, iz Rusije saopćeno da ambasada radi kao i obično - mojusk.ba\nPorodice ruskih diplomata počele su da napuštaju Ukrajinu, piše New York Times.\nNapominje se da je 5. januara 18 osoba (uglavnom djece i supruga diplomata iz ruske ambasade u Kijevu) otputovalo u Moskvu. Još oko 30 članova porodica ruskih diplomata iz Kijeva i Lavova napustit će Ukrajinu u narednih nekoliko dana.\nDiplomatima u druga dva konzulata rečeno je da se pripreme za odlazak.\nPrema jednom američkom zvaničniku, Vašingron je bio svjestan predstojeće evakuacije.\n– Postoje informacije koje ukazuju da se ruska vlada pripremala za evakuaciju članova porodica diplomata iz ruske ambasade u Ukrajini krajem decembra i početkom januara – navodi se u saopćenju.\nRusija je u utorak saopćila da njena ambasada u Kijevu radi kao i obično nakon izvještaja “New York Timesa” da je Moskva počela evakuaciju porodica zaposlenih u svojim diplomatskim misijama u Ukrajini, javila je agencija Interfax, prenosi Reuters.\nRanije je objavljeno da je Bijela kuća govorila o diplomatskim koracima u Ruskoj Federaciji.


36. nedelja trudnoće | AKSA\nČestitamo. Sada ste zvanično ušli u 9. mesec trudnoće. Mesec kada je izvesno da će vaša beba uskoro doći na svet.\nTelo bebe i trudnice u 9. mesecu prolaze kroz velike pripreme za porođaj koji treba da usledi - kod bebe se te pripreme sastoje od završnih faza razvoja, dok u telu mame dolazi do dodatnog razmekšavanja ligamenata delovanjem hormona trudnoće zbog čega se mogu osetiti bol u leđima i karlici.\nVaša beba u 36. nedelji\nIako su veoma blizu tački kada su potpuno spremne za rođenje, bebe rođene u 36. nedelji smatraju se prevremeno rođenim. U 36. nedelji, one još uvek sazrevaju. Ipak, ukoliko bi se rodile u ovoj nedelji, možda im neće biti potrebna dodatna nega ili bi ona bila minimalna. Većina rođenih beba u ovoj nedelji prolazi vrlo dobro, a stopa preživljavanja u 36. nedelji je preko 99%.\nU tekstu o 35. nedelji trudnoće pisali smo koliko će bebin mozak narasti u ovih poslednjih par nedelja. Ono što nismo napomenuli jeste da će bebina lobanja ostati mekana. Razlog za ovo jeste priprema za porođaj. Usled mekane lobanje, beba će lakše proći kroz porođajni kanal, a nakon rođenja, kosti će nastaviti da srastaju.\nBebine kosti su takođe mekane\nBebina lobanja nije jedina stvar koje je mekana u ovom periodu. Iz istog razloga, odnosno, radi lakšeg prolaza bebe kroz porođajni kanal tokom porođaja, bebine kosti i hrskavica su takođe mekani.\nVaše telo u 36. nedelji - još 4 nedelje do termina\nNalazite se u 36. nedelji trudnoće, to znači da ste u 9. mesecu trudnoće. Ostalo vam je još 4 nedelje do termina. Više detalja o tome kako se računa kalendar trudnoće i termin porođaja možete pronaći na ovom linku.\nU 9. mesecu trudnoće sve nekako postaje stvarnije. Od stomaka koji je sada toliki da ne možete da ga ignorišete čak ni dok spavate, do bola u leđima i kontrakcija od kojih vam se čini da svaka može biti ona koja najavljuje da je veliki dan pred vama. Evo šta bi trebalo da znate o ovim simptomima u 9. mesecu:\nBrakston - Hiksove kontrakcije kao priprema tela za porođaj\nJedna od najčešćih briga budućih porodilja u 9. mesecu trudnoće jesu kontrakcije. Što ste bliži terminu, Brakston - Hiksove kontrakcije postaju sve češće. One predstavljaju jedan od načina na koji se telo priprema za budući porođaj, a dobar procenat trudnica ih oseća već u drugom tromesečju. Ove kontrakcije se lako daju zameniti sa onim pravim zbog čega često postaju razlog za brigu da je porođaj počeo. Najbolji način da se umirite i budete sigurni da nisu u pitanju prave kontrakcije je sledeći: ukoliko se kontrakcije ne javljaju u redovnim intervalima i ukoliko se vremenom ne produžavaju i postaju sve intenzivnije i sa manjim intervalima između dve kontrakcije - to znači da nisu u pitanju pravi trudovi već Brakston - Hiksove kontrakcije. Ipak, ukoliko ste i dalje u nedoumici - najbolje je da se konsultujete sa medicinskim stručnjakom koji će vam pomoći da razrešite ovu dilemu.\nDo sada ste već čitali kako hormoni trudnoće utiču na razmekšavanje ligamenata kao deo pripreme za porođaj. Međutim, negativna strana razmekšavanja ligamenata jeste sve veće opterećenje zglobova i mišića. U trećem tromesečju je ovo naročito izraženo zbog čega je prisutan pritisak na mišiće leđa. Lagane vežbe koje su dozvoljene u ovoj fazi trudnoće i podrška leđima su najbolji način da sprečite bol u leđima. Pri tome, važno je da vodite računa i kako se krećete:\nnikako nemojte podizati teške stvari\nukoliko podižete objekat sa poda, najbolje je da se savijete u kolenima i podignete objekat sve vreme držeći ravna leđa\nizbegavajte uvrtanje kičme pri okretanju\nU slučaju jakog i iznenadnog bola u leđima u 9. mesecu, a naročito ukoliko je taj bol udružen sa kontrakcijama koje su sve bliže i intezivnije, to može da znači da je porođaj blizu i nikako ne biste smeli da ignorišete ovaj simptom.\nČesto mokrenje i urinarna inkontinencija\nJoš jedan simptom koji vas (osim naraslog stomaka) uporno podseća da ste trudni jeste učestalo mokrenje. Ovo je jedan od možda najdosadnijih simptoma trudnoće koji se može javiti u više razdoblja tokom trudnoće, a neke trudnice ga imaju i sve vreme. Dok su u prvom tromesečju uzrok učestalog mokrenja hormoni trudnoće, u 9. mesecu uzrok je mnogo manje prikriven - u pitanju je glava vaše bebe koja se postavila u položaj za porođaj zbog čega osećate direktan pritisak na bešiku. Zbog ovog razloga, mnoge trudnice osećaju veliku potrebu za mokrenjem gotovo sve vreme. Deo trudnica oseti i potpuni nedostatak kontrole bešike prilikom kašljanja, kijanja ili smejanja što može da bude vrlo neprijatno, pa čak i da se pomeša sa utiskom da je procureo vodenjak.\nUkoliko i same imate problema sa kontrolom mokrenja i prečestim odlascima u toalet, vrlo je važno da ne pokušavate taj simptom da rešite tako što ćete ograničiti unos tečnosti. Umesto toga, savet je da, kada ste u toaletu, da pokušate da u potpunosti ispraznite bešiku i da ne prestanete sa Kegelovim vežbama koje jačaju mišiće karlice i pomažu i u prevenciji urinarne inkontinencije u trudnoći.\nSaveti za buduće tate - budite pripravni\nPretpostavljamo da ste do sada obavestili sve svoje kolege sa posla da je veliki dan blizu. Naročito je važno da ljudi sa kojima radite budu upućeni u tok zbivanja, jer je velika šansa da ćete uzeti slobodne dane koji vam po zakonu pripadaju nakon što vaša beba stigne na svet. Takođe, tačan datum porođaja može da bude nepredvidiv i zato je dobro da ne preuzimate previše komplikovane zadatke i one koji ne mogu bez vas u ovom periodu kako biste bili tu za majku vašeg deteta kada ste joj potrebni i kako ne biste propustili prve dane kod kuće sa bebom. Jer, posao uvek može bar na kratko i bez vas, a vaša beba već neće imati toliko razumevanja.\nZanimljivosti u vezi trudnoće - fundamentalna visina materice pokazuje u kojoj ste nedelji\nVerovatno vam je lekar na jednom od pregleda za praćenje trudnoće mernom trakom izmerio rastojanje od vrha pubične kosti do fundusa (vrha materice). Ovo merenje naziva se fundametnalna visina i broj santimetara koji se pokaže ukazuje na broj nedelja trudnoće sa mogućnošću greške od plus ili minus dve nedelje. Dakle, ukoliko je fundamentalna visina 36 cm, to znači da ste oko 36. nedelje trudnoće. Međutim, ovo merenje nije u potpunosti precizan način određivanja nedelja, jer u slučaju da nije u pitanju prva trudnoća, broj santimetra može biti veći u odnosu na broj nedelja. Takođe, konstitucija trudnice i drugi faktori mogu da utiču na drugačiji rezultat.


SRBIJA NAJBOLJA U REGIONU: Vakcinisali smo 65 puta više od drugoplasirane Albanije, a ostali su još gori\nIzvor: SrbijaDanas.com, 02.Mar.2021, 18:49\nU regionu Zapadnog Balkana prema količini rasploloživih vakcina ubedljivo prednjači Srbija sa 2.120.000 doza, a druga Albanija sa 32.000 doza\nU regionu Zapadnog Balkana prema količini rasploloživih vakcina ubedljivo prednjači Srbija sa 2.120.000 doza, dok na Kosovo do sada nije stigla nijedna vakcina, prenosi RSE. Srbija rasploaže sa 1.500.000 Sinofarm vakcina, 252.400 Sputnjik V, 217.600 Fajzerovih i 150.000 vakcina AtraZeneke.\nDruga u regionu, prema količini >> Pročitaj celu vest na sajtu SrbijaDanas.com << raspoloživih vakcina je Albanija sa 32.565 vakcina kompanije Fajzer.\nSledi Bosna i Hercegovina koja trenutno raspolaže sa 32.000 doza vakcina. Republika Srpska ima 22.000 Sputnjik V vakacina, a Federacija BiH, iz donacije Srbije 10.000 doza vakcine kompanije doza vakcine AstraZeneka.\nNa četvrtom mestu je Severna Makedonija koja je raspolaže sa 8.190 vakcina kompanije Fajzer, i to iz donacije Srbije.\nCrna Gora je peta na listi, i ima 7.000 doza vakcine Sputnjik V koje je donirala Srbija.\nKosovo je poslednja na listi zemalja Zapadnog Balkana koja za sada nije dobila nijednu vakcinu.


Propali pregovori "Vektre" i Švajcaraca - Vijesti.me\nRASPRAVA O STEČAJU ODLOŽENA ZBOG BOLESTI SUDIJE\nPropali pregovori "Vektre" i Švajcaraca\nSudija Dragan Vučević objasnio je da je njegov kolega Ašanin tri dana odsutan, a da će datum novog ročišta biti naknadno određen Edit\n1510 pregleda 2 komentar(a)\nNLB Interfinanz AG iz Ciriha potražuje oko 60 miliona: Brković (Foto: Arhiva "Vijesti")\nMilorad Milošević 27. jun 2019, 15:32\nPropali su pregovori NLB Interfinanz AG iz Ciriha sa “Vektrom Montenegro” o načinu izmirenja dugova i kako bi se izbjeglo pokretanje stečaja u podgoričkoj kompaniji, kojom gazduje biznismen Dragan Brković, saznaju nezvanično “Vijesti”.\nRasprava u Privrednom sudu Crne Gore od kojeg Švajcarci traže pokretanje stečaja u “Vektri”, juče je odloženo zbog bolesti sudije, Zorana Ašanina. O novom terminu ročišta stranke će biti naknadno obaviještene.\nSudija Dragan Vučević objasnio je da je njegov kolega Ašanin tri dana odsutan, a da će datum novog ročišta biti naknadno određen.\nPrivredni sud pokrenuo je početkom aprila prethodni stečajni postupak protiv “Vektre Montenegro”, na zahtjev finansijske institucije NLB Interfinanz AG iz Ciriha, koja potražuje oko 60 miliona eura.\nZa privremenog upravnika, u postupku koji se vodi uoči mogućeg pokretanja stečaja, Privredni sud je imenovao Radojicu Grbu. Zbog složenosti ovog predmeta, imenovan je kao stručni saradnik dodatno i vještak ekonomsko-finansijske struke Vidak Boričić.\nMarković: Vlada će podržati inspekcije za jaču borbu protiv sive...


Crna Gora potpisala sporazum sa Frontexom\nMinistar unutrašnjih poslova Crne Gore Mevludin Nuhodžić i evropski komesar za unutrašnja pitanja i migracije Dimitris Avramopulos parafirali su u Briselu Sporazum između Crne Gore i Evropske unije o aktivnostima koje sprovodi Evropska agencija za graničnu i obalsku stražu (Frontex).\n„Sporazum sa Frontexom će doprinijeti unapređenju granične bezbjednosti i zajedničkoj borbi protiv ilegalnih migracija, a, samim tim, i još boljoj zaštiti naših granica od svih oblika kriminala“, izjavio je ministar Nuhodžić na zajedničkoj konferenciji sa Avramopulosom.\nKomesar Avramopulos je istakao da je pozitivno ocijenio aktivnosti koje Podgorica provodi u oblasti migracija i upravljanja graničnom bezbjednosšću. Avramopulos je dodao da su statusni sporazumi zemalja sa Frontexom dio procesa približavanja Zapadnog Balkana Evropskoj uniji.\n„Crna Gora je dio evropske porodice. Crna Gora, iako mala država, jeste faktor stabilnosti u regionu“, rekao je komesar Avramopulos.


U Čečeniji masovna demonstracija podrške Kadirovu\nU centru glavnog grada Čečenije, Groznom, danas je održan veliki miting podrške čečenskom lideru Ramzanu Kadirovu, koji je ušao u sukob sa predstavnicima ruske neparlamentarne opozicije i nevladinih organizacija, pošto ih je nazvao "izdajnicima" i "neprijateljima naroda".\nNa mitingu "U jedinstvu je naša sila", učestvovalo je prema procenama lokalne policije, milion ljudi.\nPrema zvaničnoj statistici, u Čečeniji je 2015. godine živelo 1,37 miliona ljudi.\nBliski saradnik Kadirova, predsednik čečenskog parlamenta Muhamed Daudov okupljenima je poručio da Kadirov daje ogromni doprinos jačanju ruske državnosti i prozvao "narodne izdajnike", odnosno one "koji ne žele da vide Rusiju kao jaku i samostalnu".\n"Pojavljuju se džepne, plaćene marionete koje su se obogatile zahvaljujući izdaji državnih interesa", rekao je Daudov, i naveo, između ostalih, opozicionare Alekseja Navalnog, Mihaila Hodorkovskog, Iliju Jašina, Gari Kasparova, novinare Alekseja Venediktova, Viktora Šenderoviča i neke predstavnike NVO, kao i muzičara Andreja Makareviča.\nPo njegovim riječima, njih guraju "prekookeanski sponzori, neprijatelji Rusije koji pokušavaju da ocrne ime vernog saradnika predsednika Rusije".\nNa mitingu je nastupio i lider bajkera bliskih Kremlju "Noćnih vukova" Aleksandar Zaldostanov, zvani Hirurg, koji je kazao da svi motociklisti podržavaju Kadirova zbog "poštenja i istine".\nPrisutni su nosili plakate "Vanparlamentarna opozicija - doviđenja", "Za Jašinom plače zatvor", "Paraziti pete kolone kao rak na telu Rusije", "Izdaja domovine je kriminal koji ne zastareva", "Liberal u Vladi, kriza u ekonomiji".\nTi plakati su osmišljeni, prema navodima pojedinih ruskih medija, u čečenskom Ministarstvu za informacije. Ruski mediji pisali su da su na učešće na mitingu bile obavezne sve državne strukture, fakulteti, novinari.\nČečenski lider je prošle sedmice je optužio opozicione političare da žele da u Rusiji naprave "krvavi obračun".


Tarant je priznao krivicu početkom godine za 51 tačku optužbe za ubistvo, 40 za pokušaj ubistva i jednu za terorističko delo. Pošto je priznao krivicu nije bilo potrebno održati suđenje koje je trebalo da počne u junu i traje šest sedmica.\nCveće za žrtve masakra u Krajstčerču\nSudija Kameron Mender rekao je da Tarantova odluka da sam sebe zastupa neće uticati na ročište koje treba da počne 24. avgusta. Sudija je odobrio Tarantov zahtev tokom pretpretresnog video poziva nakon što je osuđeni potvrdio da shvata svoja prava na pravnog zastupnika i da želi da odustane od toga.\nDatum izricanja presude zvanično je danas potvrđen pred sudom u Krajstčerču u prisustvu preživelih napad, a i predstavnika porodica žrtava.\nTarant je pod policijskim nadzorom od 15. marta 2019. kada je uhapšen i optužen za napad poluautomatskim oružjem na dve džamije u Krajstčerču.\nKompletan snimak masakra na Novom Zelandu\nVULKAN IZ SVEMIRA Satelitski snimci erupcije na Belom ostrvu\nNemački ministar spoljnih poslova Hajko Mas rekao je danas da će EU uvesti nove sankcije zvaničnicima Belorusije odgovornim za napade na demonstrante tokom protesta zbog rezultata izbora koji su održani prošlog vikenda.\nU Grčkoj je danas potvrđeno 254 novih slučajeva korona virusa, a preminule su još dve oosbe, saopštila je nacionalna zdravstvena organizacija.\nU svetu se od korona virusa do sada oporavilo više od 14 miliona ljudi, što je više od polovine zaraženih kojih je trenutno nešto više od 21 miliona, podaci su sajta za praćenje pandemije Worldometers.


U OKRUŽNOM zatvoru Leskovac u nedelju, 3. oktobra, navodno je pronađen okvir od pištolja u zatvorenom delu zavoda u osuđeničkoj kanti za đubre, a u Upravi za izvršenje krivičnih sankcija je rečeno da su o tome obavestili policiju i da se utvrđuju sve okolnosti ovog događaja\n- Naime, u kontejneru za odnošenje smeća, koji se nalazi u okviru prostora koji pripada Okružnom zatvoru u Leskovcu, pronađena je futrola sa praznim okvirom za pištolj. Zavod je u skladu sa zakonom obavestio nadležnu Policijsku upravu i u ovom trenutku se sprovode radnje na utvrđivanju svih okolnosti ovog događaja - navodi se odgovoru.\nInače, iz Uprave za izvršenje krivičnih sankcija nisu odgovorili na neka prosleđena pitanja, kao i da li je u međuvremenu pronađen možda i sam pištolj.\nMAŠINA SAMLELA ČOVEKA: Jeziva tragedija u Leskovcu - muškarac nastradao na radnom mestu\n02. 10. 2021. u 21:58\nIza zatvorskih zidina pritvorenici i zatvorenici često pokušavaju da pronađu način da ostvare komunikaciju sa "svetom" preko bedema, ali i da dođu do nedozvoljenih predmeta.\nPretežno se telefoni "šalju" u danima posete, najčešće skriveni među stvarima koje su namenjene za osobe lišene slobode i osuđena lica, kao što je garderoba.\nzatvor Leskovac pištolj zatvor u Leskovcu Leskovac vesti


Tajvan - Blic Online\nTENZIJE NA NEBU Nuklearni bombarderi Kine nad Tajvanom\nPOGORŠALI SE ODNOSI Kina besna zbog diplomatskih odnosa Litvanije i Tajvana\n"STARI PRIJATELJI"Bajden i Si održali višesatnu video konferenciju o poreklu kovida, nuklearnom arsenalu i Tajvanu\nTokom višečasovnog video razgovora, američki predsednik Džozef Bajden i kineski lider Si Đinping istakli su odgovornost svojih država prema svetu i potrebu da se izbegnu sukobi.\nKina održala vojne vežbe blizu Tajvana dok je američka delegacija u poseti ostrvu: "Kao mrav koji pokušava da sruši ogromno drvo"\nKineska vojska je saopštila da je sprovela vojnu vežbu u oblasti Tajvanskog moreuza, nakon što je kinesko ministarstvo odbrane prethodno osudilo posetu delegacije američkog Kongresa Tajvanu.\nVlasti Tajvana su danas saopštile da Peking nastoji da preuzme kontrolu nad tim ostrvom, vršeći pritisak na tajvanske vojne kapacitete i uticajem na javno mnjenje, a pri tome izbegava sveopšti vojni sukob koji bi verovatno mogao da umeša SAD.\nTENZIJE IZMEĐU TAJPEJA I PEKINGA Tajvan najavljuje jačanje vojnih potencijala\nTENZIJE KOD OSTRVA Tajvan upozorio kineske avione da krše njegov vazdušni prostor\n"Biće rata sa Kinom 2025. godine"\nAmerički državni sekretar Entoni Blinken pozvao je danas sve države članice Ujedinjenih nacija da podrže snažno, smisleno učešće Tajvana u sistemu UN.\nZemljotres jačine 6,2 stepeni Rihtera pogodio je danas severoistočni Tajvan, naveo je Američki centar za geologiju (USGS).\nPsaki: Amerika posvećena Tajvanu nepokolebljivo čvrsto\nSekretarka za štampu Bele kuće Džen Psaki izjavila je danas da je posvećenost SAD Tajvanu nepokolebljivo čvrsta, u trenutku kada tenzije između Tajvana i Kine rastu.\nUSRED NOĆI SE ČULA EKSPLOZIJA Jezivi požar u zgradi na Tajvanu: 46 MRTVIH, 55 osoba povređeno (FOTO)\nBroj žrtava u požaru na jugu Tajvana porastao je na 46, a povređeno je više desetina, nakon što je vatrena stihija tokom noći zahvatila stambenu zgradu od 13 spratova.\n"ZADATAK ĆE BITI ISPUNJEN" Vojni i politički pritisak Pekinga sve veći: Si Điping obećao ponovno UJEDINJENJE SA TAJVANOM\nNakon sedam dana napetosti sa Tajvanom, kineski predsednik Si Đinping obećao je danas da će se ostvariti "ponovno ujedinjenje" sa tim ostrvom koje Peking smatra otcepljenim delom Kine, ali nije direktno pomenuo upotrebu sile.\nNIKAD VEĆE TENZIJE Priprema za kinesku invaziju: Američki specijalci u TAJNOSTI obučavaju tajvansku vojsku


Predstojeći sajam zapošljavanja najveći do sad | Kamatica\nPočetna > vest > Predstojeći sajam zapošljavanja najveći do sad\nPredstojeći sajam zapošljavanja najveći do sad\nTekst objavljen: 11.05.2015 10:57\nBeogradski sajam zapošljavanja i praksi 2015. održaće se u četvrtak, 14. maja, a prema najavi gradskog sekretara za privredu Tijane Maljković, biće najveći do sada jer se za učešće na manifestaciji prijavilo 87 poslodavaca.\tPoslodavci nude 1.718 slobodnih radnih mesta, 20 mesta za stručnu praksu i 166 mesta za beogradsku praksu, kazala je Majković za TV Pink.\n"Vrlo sam zadovoljna ovim odzivom poslodavaca, jer je na primer, Job fair koji je održan 2013. i 2014. godine imao znatno manje poslodavaca, odnosno 20 i 40, sa samo 700 radnih mesta", istakla je Maljković.\nPrema njenim rečima, to dovoljno pokazuje da gradska vlast ima jako dobar odnos sa privrednicima i da su na Savetu za zapošljavanje dobro radili i uspostavili dobar odnos sa Nacionalnom službom za zapošljavanje i Privrednom komorom Beograda.\nSajam, koji će biti održan u Domu omladine Beograda od 10 do 17 časova, namenjen je svim generacijama, a Maljković je pozvala zainteresovane da dođu sa svojim radnim biografijama i razgovaraju sa predstavnicima kompanija koji će biti prisutni u Domu omladine.\n"U tom kontekstu moram spomenuti i subvencije koje će Sekretarijat za privredu tokom maja javno objaviti na sajtu Grada Beograda, namenjene svim malim i srednjim preduzećima na teritoriji grada, a uz to smo se resornom ministarstvu prijavili i za sredstva za finansiranje novih 70 radnih mesta, i 90 pozicija za praksu", kazala je Maljković.\nTakođe, otvaramo i nove šaltere za zapošljavanje i pomoć privrednicima, sarađujemo sa njima, uspostavili smo i Kancelariju za brze odgovore privredi, i sve što činimo usmereno je kako bi pomoglo privrednicima, a nezaposlenima omogućilo da dobiju posao, rekla je Maljković.\nDirektor Nacionalne službe za zapošljavanje Zoran Martinović istakao je da će ova institucija tokom ove godine održati 52 sajma zapošljavanja na teritoriji cele Srbije, a da je beogradski do sada najveći.\nSvi poslodavci koji budu učestvovali na ovim sajmovima mogu da računaju na naše aktivne mere podrške, rekao je Martinović, istakavši veoma dobru saradnju sa Gradom Beogradom.\nBeograd nacionalna služba za zapošljavanje nova radna mesta poslodavci sajam zapošljavanja sajam prakse


Naslovna » Turizam » 88 Rooms Hotel: Otvaranje sredinom februara\nAh Neša 24. januar 2014. Turizam Komentari su isključeni na 88 Rooms Hotel: Otvaranje sredinom februara\nNovo beogradsko zdanje, 88 Rooms Hotel, opremljen je po standardima hotela sa četiri zvezdice, a poslovaće pod okriljem kompanije MK Mountain Resort.\nPo rečima Nikole Avrama, generalnog direktora MK Mountain Resorta, 88 Rooms Hotel zasniva se osnovama modernog hotelijerstva i namenjen je u istoj meri poslovnim gostima i turistima koji Beograd posećuju u sve većem broju. Hotel je smešten u Takovskoj ulici, na mestu nekadašnjeg Takovo centra, a prve goste će primiti već sredinom februara.\nOdlična lokacija omogućava jednostavan pristup od aerodroma i drugih pravaca, a blizina kulturnih i istorijskih vrednosti Beograda čine ovaj smeštajni objekat konkurentnim na beogradskoj turističkoj mapi.\nUnutrašni enterijer odlikuje moderan dizajn, svetao i udoban ambijent, kao i najsavremenija oprema za rad i digitalnu komunikaciju. Menadžmentom hotela se bavi MK Mountain Resort, priznata i višestruko nagrađivana jedna od vodećih hotelskih kompanija u regionu, koja u svom sastavu ima tri smeštajna objekta na Kopaoniku.\nPored 88 soba i apartmana, hotel će raspolagati konferencijskim prostorom i „rooftop“ restoranom koji će biti smešten na krovu šestospratnice, odakle se pruža neverovatan pogled na Beograd i obale Dunava.\n„Cilj nam je da naši gosti dobiju pravu vrednost za novac, a pored neupitno kvalitetne usluge koju garanutuju standardi MK Mountain Resorta, ideja nam je da kroz autentične pakate ispratimo očekivanja gostiju i predstavimo im brojne vrednosti prestonice, kako one poznatije tako i one koje se još u dovoljnoj meri ne nude stranim gostima“, dodaje Nikola Avram. (danubeogradu.rs)\nTagovi88 rooms hotel dub hoteli takovska turizam vesti\nPrethodni Kuda vode putevi gospodnji…\nSledeći BusPlus dopune za februar 2014


Zvanično - Mesi se predomislio! - Sportske.net\nZvanično - Mesi se predomislio!\nPotvrđeno je - Mesi će ipak igrati ponovo za ''Gaučose''.\nIako je posle četiri izgubljena finala, tri uzastopna u poslednje tri godine, Lionel Mesi rekao da neće više igrati za reprezentaciju, on je danas potvrdio da se vraća u nacionalni tim.\n''Jasno je da u argentinskom fudbalu ima mnogo problema i ja sam ipak odlučio da ne budem ja još jedan. Želim da budem tu ako mogu da pomognem i uvek sam težio tome kad je reprezentacija u pitanju'', saopšteno je u zvaničnom saopštenju.\nMesi je takođe dodao da mora mnogo stvari da se reši u nacionalnom timu.\n''Mnogo toga treba da se sredi i popravi, a ja sam ipak odlučio da to učinim zajedno sa ekipom, umesto da budem jedan od onih ''spolja'' koji kritikuju. Mnogo sam razmišljao od poslednjeg poraza u finalu i bio sam veoma ozbiljan kada sam razmišljao o povlačenju, jer me je sve to jako pogađalo. Ipak, ja volim svoju zemlju i dres Argentine'', poručio je Mesi.\nTo znači da će Mesi biti na raspolaganju novom selektoru Edgardu Bauzi u predstojećim susretima u kvalifikacijama za SP 2018.


Preporučujemo da posetite manifestaciju – Blace Draincu - sreda 11.oktobar - Blace Info Press\nPreporučujemo da posetite manifestaciju – Blace Draincu – sreda 11.oktobar\nAutor: Gorica Šegović · Objavljeno: 10. oktobra 2017. · Updated 10. oktobra 2017.\nU sredu 11.oktobra Opština Blace,Kulturni centar – Drainac i Narodna biblioteka – Raka Drainac Blace, po prvi put organizuju manifestaciju pod nazivom – Blace Draincu.\nU okviru manifestacije pripremljen je bogat celodnevni program koji će se odvijati u selu Trbunju u rodnoj kući poznatog pesnika Rada Drainca a potom u kulturnom centru – Drainac u Blacu.\nDan koji je Blace posvetilo Draincu, književniku koji je svetu na pravi način predstavio svoj rodni kraj i opštinu u kojoj je rođen, započinje u 12:00 časova u rodnoj kući Rada Drainca u selu Trbunju gde je do 13:30 planirana poseta trupe književnika-Boemija, Filozofskog fakulteta.\nProgramska dešavanja od 15:00 časova nastavljaju se u Kulturnom centru – Drainac gde je u vremenu od 15 do 16 časova predviđeno svečano otvaranje izložbe i predstavljanje likovnih i literarnih radova, nagrađenih na likovnom konkursu pod nazivom – Ovo je nebo moje ovde je ljubljena Toplica, raspisanom Draincu u čast.\n0d 16:30 do 18:00 u Sali Kulturnog centra – Drainac biće održana promocija knjige – Srpsko srce Johanovo, autora Veselina Dželatovića.\nBoemsko veče Teatra 13 i gostujućih pesnika počinje u 18:30.\nNajavljujući manifestaciju – Blace Draincu, predsednik Opštine Blace Zoran Jozić istakao je da je značaj ove manifestacije veoma veliki jer i na ovaj način Blace se na neki način odužuje velikom pesniku koji nas je u pravom svetlu prezentovao u svetu i po čemu je Blace postalo poznato na polju književnosti.\nManifestacija – Blace Draincu održava se u sredu, 11. oktobra i prema najavama predsednika Opštine Blace očekuje se prisustvo velikog broja gostiju, privrednika, građana…\nPredsednik Opštine Blace, Zoran Jozić najavljujući manifestaciju – Blace Draincu izrazio je želju da ona postane tradicionalna što je i želja i cilj organizatora.\nKompletan program manifestacije – Blace Draincu:\nSledeća vest Jubilej za ponos – 90 godina srednje poljoprivredne škole u Prokuplju\nPredhodna vest BKTVNews Vas podseća- Pre 170 godina rođen je jedan od najvećih srpskih lekara


Najava: „Dječija nedjelja“ | Trebinje Danas\nNajava: „Dječija nedjelja“\n29.09.2018. u 08:43\n„Dječija nedjelja“ je tradicionalna godišnja manifestacija koja se obilježava širom Republike Srpske u prvoj sedmici oktobra. Cilj manifestacije je da se šira javnost upozna sa potrebama djece, da se skrene pažnja i podigne svijest na odgovornost porodice, škole i drugih institucija u čijoj nadležnosti je briga za djecu i zaštita njihovih prava.\nKao i u mnogim gradovima naše zemlje, „Dječija nedjelja“ će se u Trebinju obilježiti pod sloganom „VJERUJEM U SEBE“ od 1. do 7. oktobra, tokom čijeg trajanja će biti organizovane raznovrsne kulturno – obrazovne, rekreativne i druge aktivnosti usmjerene na razvoj svijesti o značaju samopouzdanja kod djece i poboljšanje njihovog društvenog položaja.\nPokrovitelj manifestacije je Grad Trebinje, a učesnici su: Vrtić JU „Naša radost“, Obdanište „Sveta Evgenija-Carica Milica“, Dječija igraonica „Ciciban“, OŠ „Jovan Jovanović Zmaj“, OŠ „Vuk Karadžić“ i OŠ „Sveti Vasilije Ostroški“, Osnovna muzička škola Trebinje, Udruženje roditelja i djece sa posebnim potrebama „Sunce nam je zajedničko“ i JU Centar za socijalni rad Trebinje.\nod 10:00h Udruženje roditelja djece i omladine sa posebnim potrebama „Sunce nam je zajedničko“\nod 10:00h Posjeta djece Dnevnom centru za stare\n10:00h Posjeta djece Gradonačelniku u Gradskoj upravi Trebinje\n10:30h „CENTRALNA MANIFESTACIJA“ – Kulturni centar Trebinje


Oglasio se Zelenski o novom ukrajinskom zakonu! Evo šta je rekao | Novi Centar\nNaslovna Društvo Oglasio se Zelenski o novom ukrajinskom zakonu! Evo šta je rekao\nOglasio se Zelenski o novom ukrajinskom zakonu! Evo šta je rekao\nUkrajinske vlasti u borbi protiv ruske pretnje smislile su i usvojile novi zakon koji regionalnim teritorijalnim udruženjima dozvoljava da imaju svoje nacionalne odbrambene snage.\nUkrajinski predsednik Zelenski potpisao je 29. jula zakon „O osnovama nacionalnog otpora“. Šef ukrajinske države ovo je najavio tokom radnog putovanja u Žitomir gde se obratio vojnicima snaga za specijalne operacije.\nUredba stupa na snagu dan nakon objavljivanja i stupiće na snagu 1. januara 2022. godine. Zakon koji je potpisao predsednik Zelenski predviđa stvaranje nacionalnog otpora i snaga teritorijalne odbrane na teritoriji Ukrajine.\nAko verujete verziji zvaničnog Kijeva svrha zakona „O osnovama nacionalnog otpora“ je da maksimizira uključivanje ukrajinskih građana u akcije za osiguranje nacionalne bezbednosti, državnog suvereniteta i teritorijalnog integriteta.\nEvo šta je sam šef ukrajinske države rekao o ovome:\n„Stvaranje sistema nacionalnog otpora u Ukrajini snažan je signal svima da će se naša zemlja braniti, neće dozvoliti događaje iz 2014. godine i da je odbrana Ukrajine za nas naš posao širom zemlje. On [zakon] (Približno. – ured.) Omogućava, ako je potrebno uključivanje čitavog stanovništva Ukrajine u zaštitu svoje, naše domovine, njihove zemlje, njihovih porodica i ujedini sve Ukrajince oko ovih važnih, prioritetnih ideja “ ,\n– prokomentarisao je novi zakon Zelenski.\nS druge strane stupanjem zakona na snagu predsednik Ukrajine će imati neograničene mogućnosti da formira „dobrovoljne“ brigade, bataljone i odrede koji će delovati na ravnopravnoj osnovi sa Oružanim snagama Ukrajine i to će biti direktno potčinjen predsedničkoj administraciji.\nOva činjenica uzbunjuje stručnjake koji se plaše da će uz pomoć spekulacija sa novim zakonom predsednik Zelenski pokušati da odvrati građane Ukrajine od stvarnih problema u zemlji, a u isto vreme da ojača isključivu vlast kroz nove oružane formacije.\nOvaj scenario je najverovatniji posebno u pozadini stalno pogoršavanog stanja u društveno-političkoj i ekonomskoj sferi kada se stanovništvo sve više razočarava u „Sluge naroda“, a predsednički mandat postepeno ističe.\nNovi zakon – nove mogućnosti\nUprkos činjenici da novi zakon stvara mogućnosti za još veću koncentraciju moći u rukama jedne osobe postoje pozitivni aspekti. Sam Zelenski je rekao da zakon dozvoljava stanovništvu Ukrajine da se uključi u zaštitu svoje rodne zemlje, svoje zemlje, svojih porodica.\nOvo nisu samo reči – to su proročke reči i ovde je Zelenski udario na samo mesto: zakon govori o stvaranju takozvane „teritorijalne odbrane“, a svetsko iskustvo pokazuje da se takve strukture ne rukovode naređenjima Vrhovni komandanti ali uz zaštitu svojih sunarodnika.\nU tom smislu usvajanjem novog zakona lokalno stanovništvo moći će samostalno da se zauzme za svoju teritoriju, zaštiti se od neonacističkih formacija i oduzimanja poslova jer će moći lično odlučiti kome će se pokoravati i u čijem interesu da služe.\nOsim toga, čak i kada Zelenski pokuša da napusti mesto predsednika, a raspad sadašnje ukrajinske državnosti uđe u poslednju fazu, teritorijalne formacije će omogućiti narodu da se odbrani od predstojeće neizvesnosti.\nInače, ova opcija može biti najmanje bolna za savremenu Ukrajinu jer ljudi usredsređeni na zaštitu sopstvene zemlje neće dozvoliti zverstva na ulicama ukrajinskih gradova kada poluge kontrole kijevske vlade konačno prestanu da rade.\nU svakom slučaju ponekad se stiče utisak da predsednička administracija i drugi visoki zvaničnici u Kijevu samo traže priliku da odgovornost za događaje u zemlji prebace na nekog drugog, dok oni sami već dugo razmišljaju negde izvan obale.\nNaravno, sve će to biti moguće samo pod jednim uslovom: ako Zelenski zaista počne sa stvaranjem „teritorijalne odbrane“, a ne izgleda kao da je njegovo stvaranje radi dodatnog rezanja budžeta, kao što se to dogodilo, na primer, sa projektima „Zid“ „i“ Velika izgradnja „…\nPrethodni članakTadić: Pobedio bih Vučića na predsedničkim izborima bez po muke (VIDEO)\nSledeći članakPRVO HAPŠENJE ZBOG FILMA „TOMA“ Velika policijska akcija na teritoriji cele Srbije


EP: U Mađarskoj ozbiljno pogoršanje u vladavini prava - European Western Balkans\nEP: U Mađarskoj ozbiljno pogoršanje u vladavini prava\nAutor EWB 17. 05. 2017.\nSTRAZBUR – Evropski parlament osudio je danas Mađarsku zbog “ozbiljnog pogoršavanja” stanja ljudskih prava, demokratije i vladavine prava u toj zemlji.\nZa rezoluciju, kojom se Mađarska poziva da povuče nove restriktivne zakone o tražiocima azila i nevladinim organizacijama, glasala su 393 poslanika, protiv je bio 221, a 64 poslanika su bila uzdržana, preneo je Rojters.\nNedavna dešavanja u Mađarskoj dovela su do ozbiljnog pogoršavanja vladavine zakona, demokratije i ljudskih prava, zbog čega se dovodi u pritanje mogućnost Evropske unije da brani svoje ključne vrednosti, navedeno je u saopstenju.\nEvropski parlament pozvao je Evropsku komisiju da strogo nadgleda kakao Mađarska koristi fondove EU i pozvao Budimpeštu da ukine zakone protiv tražilaca azila i nevladinih organizacija.\nMađarska se poziva i da postigne dogovor sa američkim vlastima kako bi budimpeštanski Centralnoevropski univerzitet američkog milijardera Džordža Sorosa mogao da nastavi rad.\nEvropski parlament će pripremiti na osnovu člana 7 evropskog sporazuma i formalnu rezoluciju kako bi pokrenuo proces utvrđivanja da li je Budimpešta povredila vrednosti EU.\nUkoliko zemlja, kojoj su izrečena preporuke drugih članica EU ignoriše te preporuke, druge države članice mogu da suspenzuju njeno pravo glasa u institucijama EU, navodi britanska novinska agencija.\nCentralnoevropski univerzitetEvropski parlamentMađarskaViktor Orban\nEU i Švajcarska nastavljaju projekte na jugu Srbije\nMerkel pozvala na stvaranje zajedničke evropske vojske\nEvropski mediji predviđaju skok desnoj koaliciji, tradicionalne stranke i dalje najbrojnije\nEWB 26. 05. 2019. 26. 05. 2019.\nOsam država EU traže od Mogerini da suzbije propagandu Rusije\nEWB 24. 10. 2017.